text:
"बिहारीक सम्मान लौटल"
देखू आई दिल्ली में अप्पन बिहारी लोक आ अप्पन पुरबिया लोक सब रोजी रोटी आ उच्च शिक्षा के तलाश अप्पन अप्पन प्रतिभा के रूप बिभिन्न जगह पर रही का जीवन यापन क रहल छैथ. कारण पाहिले बिहार में रोजगार नहीं छल . पलायन पराकाष्ट पर भा गेल ईच्छ , ओ तखन पता गैया जखन गाम जय छी. लोक सब जे पाहिले मिलेला आबय छलाह ओ सब कतय चल गेल्ह रोजी रोटी के तलाश में पता नहीं. कतेको स फ़ोन पर बात होइया आ कतेको के कउनु पता नै. इ हालात सन १९८० के दशक में शुरुआत भा गेल छल. आ १९९० के दशक में पूरा बिहार , मिथिला आ पूर्वांचल खाली भ गेल. देखू हम इ बात हरदम कहिये छी जे अप्पन घर परिबार आ प्रदेश के बेटा भाई कउनु जगह पर अगर डीएम , एस पी या कउनु अन्य पैघ पद पर काज का रहल छैथ ता ओ सचमुच में गौरव के बात अछि. परन्तु जखन कियो पेट चलबई लेल बिहार आ मिथिला स दूर रिक्शा चल्बैया , प्लेट धोइया , सब्जी बेचैया , पान दुकान चलबेत अछि आ हुनक कनिया लोक सबहक घर में झारू पोछा लगबै छैथ ओ सब देख बड अपमान आ शर्म स माथा झुकी जैया.
हालत एहन भ गेल छल जे कियो झुग्गी बस्ती में रही वाला लोक चाहे ओ कउनु प्रान्त के होइत वो दिल्ली वाला के नज़र में बिहारी अछि . अगर कुनो आदमी जे ख़राब कपरा पहिरने ऐच्छ , भेष भूषा नीक नै हेतैन , या फैक्ट्री में काज कराइ वाला ओ बिहारी ऐच्छ. आ सामने मजदूर या छोट काज कराइ वाला आदमीं अगर नज़र आबी गेलें त मुह स निकल जय छैन आ कहता साला बिहारी जा रहा है. मगर जखन बाद में ध्यान एतेन अरे विभय जी ख़राब लगी गेल हेतैन ओ ता अपने बिहारी छैथ . तखन सॉरी कह्त ध्यान नहीं रहा..साला मजदूर आ झुग्गी वाले लोग हैं.
बात एहन ऐच्छ जे जिनका हिंदी बाजै में मैथिली , भोजपुरी आदि के मिश्रण हेतैन , जिनका बच्चा सब के पढ़ाबाई आ लिखाबाई में चेष्टा नहीं ,कतौ छोट गलती में पकड़ा गेला , कामचोर आ आलसी हेताह , शराब दारू पीब क रोड पर नाटक करैत हेताह , चाहे ओ यु पी बिहार या अन्य प्रदेश के होइथ , जाहि में उपर्युक्त गूण देखल जाइछ प्रायः वो दिल्ली में हुनका बिहारी सुनय पर बाध्य होवा पडैत छैन.
ई अत्यंत आश्चर्य के बात अछि जे पंजाबी के मतलब पंजाब में रहै वाला , मद्रासी के मतलब मद्रास में रहै वाला , बंगाल में रहै वाला बंगाली होई छैक. परंतू बिहारी के अतेक विशेष कियाक ? भारत के १० प्रतिशत जनसंख्या के साथ एहन अपेक्षा , एहन दुर्व्यभार कियाक ? एही दुआरे की बिहारी गरीब ऐच्छ. बेरोजगारी ज्यादा ऐच्छ. पलायन ज्यादा भ गेल अछि. ? या फेर वो एना अपमान के क की साबित करय चाहैत छैथ ! जे दिल्ली बिहार स श्रेष्ट ऐच्छ ? इ बात दिल्लीये वाला नै दिल्ली में रहै वाला हरियाणवी , पंजाबी आदि सम्झैत अछि जे बिहार वाला स श्रेष्ट अछि.
एकता जबरदस्त कारण और बुझना जायत. यदि दिल्ली के बस, ट्रेन आदि भीड़ भाद वाला यातायात के साधन प्रयोग करू त सामान्यतः इ सुनल जा सकैत अछि :-
बिहारी चल खिसक .!!!!!!! आगे हो ले !!!!!!!! रिक्शा स्टैंड , बस स्टैंड , छायाक दूकान , पानक दूकान , सब्जी मार्केट या फैक्ट्री में सेहो बिहारी शब्द के धरल्ले स प्रयोग होइत अछि. :- जाना - ओय बिहारी ठीक से काम कर !!!! ओय बिहारी ठीक से रिक्शा चला. ओय बिहारी सही सही
तौल.!!!!!
हमर त एक बेर एकटा पैघ अधिकारी जे दिल्ली के रहै वाला स स जोरदार झगरा भ गेल. हम देखियें हर बात में हमर आ और बिहारी लोक सब के निचा देखाबिया में कउनु कसर नै छोरैया .. दिन बितैत गेल मगर एक दिन एहन परिस्थिति भ गेल जे बर्दास्त स फाजिल भ गेल. बात इ भ गेल जे ओ सबके सामने बिहारी बिहारी कही का अपमान करइ लागल. पुछ्लऊ ऐसे हमेशा क्यों करते हो ? हम ने तो कभी आपको कुछ नहीं कहा . तै पर ओ कहलक बिहारी की कोई औकात ही नहीं है , दिल्ली में ओ साला क्या बोलेगा हमारे सामने . बिहारियों ने तो दिल्ली में गंध फैला दिया है . बड ख़राब लागल. एतेक आदमी के सामने अपमान का देलक. मन खिसिया गेल . सबहक सामने ओकरा गुस्सा भरी शब्द में कहलियैक.. तुम किस बात पे अकड़ रहे हो. ? क्या तुम बहुत बड़े गुंडे हो ? क्या तुम्हे पास बहुत पैसा है ? क्या तुम्हे पास बहुत प्रतिभा है ? क्या तुम्हारे राज्य में बहुत इएस और इप्स ऑफिसर हैं. किस बात का अहंकार है ? क्या है तुम्हारे पास ? जवाब दो ???? तुम इन सभी में हमसे पीछे ही नहीं , बहुत पीछे हो अगर हम इन सभी में से किसी भी प्रतिभा को इकठ्ठा करने लग जाये तुम्हारे होश उड़ जायेंगे. आज छोटे हो ये बड़े काम हम बिहारी दिल्ली चला रहे हैं . और १ बात कान खोल के याद रखना की ओ दिन दूर नहीं की अपने प्रतिभा के बल पर बिहारी शब्द बहुत ही सम्मानजनक होगा. देश की राजधानी दिल में जैसे ही अधिकार पंजाबियों , मराठियों , गुजरातियों आ अन्य प्रान्त का है वैसे ही सामान अधिकार हम बिहारिओं का है. आ ओकर बाद ओ अप्पन गलती मानि क हाथ जोरी का माफ़ी मंगलक. आ अप्पन कहै पर बहुत अफ़सोस जाहिर केलक .
आई बिहारी अहाँ के भारत में कूनू प्रदेश कूनू जिला चली जाऊ ओताहिये बिहारी बड़ी तादात में भेइत जेताह , कतेक लोक त ओतिहिये अप्पन घर आँगन आ पावें त्योहआर सेहो कराइ लगलाह. परन्तु हमरा आब इ कहै में कतौ परेशानी नै भ रहल अछि जे वर्त्तमान में नीतीश कुमार के सरकार में हम बिहारी लोक सब दिल्ली में सम्मानित भ का संबोधित भ रहल छी. आब ऑफिस , बस , या रिक्शा वाला लोक सब स कियो अपमानजनक शब्द स संबोधन नै करै ईच्छ. . स्थिति में जबर्दश्त सुधर भेल अछि. आई दिल्ली आ पैघ शहर में बिहारी लोक सब स आब बड़ी आदर स बात करैया. आब त अगर अहाँ कउनु रिकशा वाला या किनको इ पुछ्बैं जे आप कहा के हैं त वो बड़ी विश्वास स कह्तः जी मैं बिहारी हु कोई बात क्या ? हमारा ता कखनो लगैया जे अप्पन मान सम्मान आ मर्यादा फेर स जना वापस भेट गेल . अगर इतिहास में नज़र डालब त हमर प्रान्त कहियो कमजोर नै रहल अछि. एतबे नहीं चाहे ओ गणितक क्षेत्र हो या विद्वताक या राजनितिक क्षेत्र हो बिहारी अप्पन बुध्धिमताक परिचय दैत रहित छथि . हमर संस्कृति , विद्वता ककरो स कम नै ईच्छ. कहै छई जे मिथिला आ बिहार के मैट में आ पैन में की छाई जे अतेक विद्वान पैदा होई छैक. हमारा त लगिय हमर प्रदेश अतेक कउनु प्रदेशक संस्कृति आ प्रतिभा हमर स कम्मे छैन. हम बिस्तार में नै जायब अपने सब के बुझल अछि.
देखू वर्त्तमान राजनितिक दल बिहार चुनाव में गेलाह त जात पात आ धर्मं स ऊपर उठी क विकास क बात केलाह , आ हुनकर बात क स्वीकार कई लोक सब जबरदस्त भरोसा केलैथ अछि. एह सोचि क जे आखिर सबस पिछरल अप्पन प्रदेश बिहार कहिया उन्नति क रास्ता पर जायत. कहिया हमसब नौकरी बिहारे में करब . कहिया हमर पति , हमर बेटा हमर बेटी जमाय दूर नै जाक अप्पनइ प्रदेश में नौकरी करताह. कहिया हमर बेटा एहिठाम अप्पन आखिके सामने पढाई लिखाई करताह.
देखैत 2 आई पंजाब हरियाणा महाराष्ट्र गुजरात बिकसित राज्य भ गेल अछि , मगर हम पछुये छी. .
आई वर्त्तमान सरकार के सामने बहुत बड़का चुनौती छैन जे लोक सब अप्पन घर प्रदेश छोड़ी का पलायन केने छथि. , हुनका बिहारे में सम्मान जनक रूप स वापसी आ रोजगार के साधन और शिक्षा व्यबस्ता करताह. तै में सचमुच बिहारक वर्त्तमान सरकार लगी गेल छथि. बहुत काज त भ इयो गेल. हमरा सब के लेल सचमुच में गौरव के बात अछि जे एहन समर्पित इमानदार जे सुशाशन आ विकास क रहल छैथ आ भर्ष्टाचार मिटबै लेल दृढसंकल्पित छथि.
अंत में १ टा और बात कहैत अप्पन बातक विराम देब जे हमरो सब के किछु कर्तब्य हेबाक चाही. गलत दृष्टिकोण स बिहारी नै कहाबई जाई जाऊ . उचित कार्य द्वारा जनता में श्रधाक बीज बोउ.. आ सम्मानजनक पूर्वक बिहारी बाबू आ बिहारी जी कहाबयक कोशीश कराइ जाऊ. मन में दबल हीन भावना के उखारू आ संपूर्ण भारतवर्ष टा में नहीं अपितु संपूर्ण जगत में अपन सभ्य मैथिल - भोजपुरी , बिहारक और पूर्वंचालक सभ्यता एबम संस्कृति व प्राचीन गौरव गरिमा के प्रत्यक्ष प्रदर्शित कए गौरव स पुनः बिहारी कहाऊ.
अपनेक ,
विभय कुमार झा


c: text/html

text:
शनिवार, 17 फ़रवरी 2018
पप्पू के बिगड़ल बोल , डॉक्टर के कहला रावण त' नर्स के कहला शूर्पणखा
दरभंगा : "आपका सेवक आपके घर" कार्यक्रम के लेल पप्पू यादव दरभंगा आयल छलाह। दरभंगा मेडिकल कॉलेज में अपन चोपाल लगा क मरीज सभहक हाल - चाल पुछला, एही दौरान आर्थिक रूप स' लचरल मरीज के आर्थिक सहयोग सेहो केएला।
अस्पताल आओर ओहि में इलाज करा रहल मरीज के दुर्दशा देखक' सांसद यादव अपन भाषा पर संयम नै राखी पैएला, मिडिया के सम्बोधित करैत कहला कि दरभंगा मेडिकल कॉलेज के डाइनामाइट लगा क' उड़ा देबाक चाही, ई अस्पताल नै मौत के सौदागर अछि। जनाधिकार पार्टी के मुखिया एतेह नै रुकला ओ डॉक्टर के रावणक संज्ञा देला तs नर्स के शूर्पणखा तक कही देला। श्री यादव माँगा करैत कहला जे सरकारी अस्पताल के डॉक्टर अपन निजी क्लिनिक नै चलबैथ।
सांसद कहला कि बिहार में बदलाव के जरुरत अछि संगैः चेतावनी देला अगर व्यवस्था नै सुधरल तखन दरभंगा के धरती स महाभारत एहन युद्ध शुरू केएल जैत।
Labels: दरभंगा

robotstxt: allowed

filter: keep


text:
पोखरि लेल सबस पैघ योजना पर काज भेल शुरू
दिल्ली क एकॉन कंपनी बना रहल अछि डीपीआर
दरभंगा । चुनावक एहि मौसम मे बहुत बाहरी लोक सब दरभंगा पहुंच रहल अछि । नेता और अभिनेता क बीच एकटा एहनो टोली दरभंगा पहुंचल अछि जेकरा चुनाव स कोनो संबंध नहि अछि । मुदा इ टोली सेहो दरभंगाक लोक कए एकटा सपना देखा रहल अछि । सब कुछ ठीक रहल त अगिला किछु साल में दरभंगा स लहेरियासराय वोट चला कए पहुंचब संभव भ जाएत । शहरक प्रसिद्ध हराही, दिग्घी आ गंगासागर कए जोडबा लेल बनल प्रस्ताव कए मूर्त रूप देबा लेल काज शुरू भ गेल अछि ।नगर विकास विभागक निर्देश पर दिल्ली स्थित एकॉन कंपनीक इ प्रतिनिधिमंडल पिछला सप्ताह दरभंगा पहुंचल । एकरा अगिला मास तक संपूर्ण परियोजना रिपोर्ट (डीपीआर) सरकार कए सौंपबाक अछि । स्थनीय विधायक संजय सरावगी क एकटा आर प्रयास सफल होइत देखा रहल अछि । एहि परियोजना पर मिथिला में एखन धरिक सबसे पैघ राशि खर्च हेबाक अछि । एकॉन क प्रतिनिधिमंडलक सदस्य बीके सिन्हा कहला जे पोखरिक जल कए साफ करबा लेल एक स दू फुट गाद कए निकालबा प्रस्ताव अछि, संगहि तीनू पोखरिक जल ऐना रिफाइंड कैल जाएत जे ओ ब्लू कलर मे देखबा लेल भेटत । तीनू पोखरि कए जोड़बा लेल 40 स 60 फुट चौड़ा केनाल बनाउल जाएत, जाहि स मोटर वोट आसानी स एक पोखरि स दोसर पोखरिक बीच जा सकत । केनाल क ऊपर दू ठाम पुल बनाउल जाएत जाहि स शहरक यातायात प्रभावित नहि होएत । प्रस्ताव क अनुसार तीनू पोखरि कए जोड़बाक संगहि
पोखरिक कैछर में घाट, महार पर टहलबा लेल बाट, चारूकात रोशनी, बच्चा लेल पार्क आ शौचालय सन किछु मूलभूत सुविधाक सेहो व्यवस्था कैल जाएत । प्रतिनिधिमंडलक एकटा सदस्य कहला जे इ परियोजना तैयार भेलाक बाद दरभंगा देश में पोखरिक जलक्रीड़ा लेल प्रसिद्ध भ जाएत । तीन किमी स लंबा एहि जल मार्ग पर वोटिंग क ओहने आनंद भेटत जेखन नदी बा समुद्र मे भेटैत अछि । एहि परियोजना पर केंद्र और राज्य सरकार दूनू राशि खर्च करत। योजना कए मूर्तरूप लेला पर महज पांच मिनट में स्पीट बोट चला कए दरभंगा स लहेरियासराय पहुंच सकब । ज्ञात हुए जे हराही क सौंदर्यीकरण लेल पिछला साल नगर निगम कए 79 लाख टका भेटल छल, जे आइधरि खर्च नहि भ सकल । एहि राशि कए आब विस्तृत परियोजना मे स्थानांतरिक करबाक प्रस्ताव तैयार कैल जा रहल अछि । एहिना चंद्रधारी संग्रहालय परिसर मे स्थित संगीतमय फव्वारा लेल भेटल राशि सेहो नगर निगम मे एक साल स राखल अछि । निगम क अधिकारी के अनुसार चुनाव क बाद एहि लेल इ-टेंडर कैल जाएत। एहन मे उम्मीद कैल जाए जे पिछला कई दशक स जे सपना दरभंगा देख रहल छल ओ अगिला किछु साल मे पूरा भ सकैत अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
माँ कात्यायनी के दरबार मे आबै बला सभ भक्त लोकनिक मनोकामना पूरा होयत छैन्ह। माँ दुर्गा के छठम स्वरूप केर रूप मे माँ कात्यायनी स्थान केर ख्याति दूर-दूर तक अछि। मान्यता अछि कि 51 शक्तिपीठ मे सँ एक एहि स्थान पर माँ कात्यायनी भगवती केर दहिना भूजा गिरल छैन्ह। लोग सभ दूध व दही ल' माता केर दरबार मे पहुँचैत छैथ।
स्कन्द पुराण मे माँ कात्यायनी मंदिर केर चर्चा कायल गेल अछि। पौराणिक कथा केर अनुसार कात्यायनी ऋषि कोसी नदी के तट पर रहैत छला। ओ हरेक दिन कोसी नदी मे स्नान करि माँ कात्यायनी केर आराधना करैत छला। हुनक आराधना से प्रसन्न भ' माँ भगवती हुनका दर्शन देलैन्ह। माँ कात्यायनी मंदिर मे देश के विभिन्न भागक अलावा विदेश सभसे सेहो श्रद्धालु आबैत अछि।
कहल जायत अछि कि कालांतर मे एहि इलाका मे राजा मंगल सिंह केर शासन छल। एहि काल मे बीड़ी गमैली निवासी श्रीपत महाराज अप्पन गाय ल'के एहि इलाका मे आयल छला। एहि क्रम मे चौथम राज के राजा मंगल सिंह से हुनक मित्रता भेलैन्ह। जाहिक बाद राजा मंगल सिंह ई इलाका श्रीपत महाराज क' गाय केर देखभाल लेल देना छलैन्ह। गाय सभक देखभालक क्रम मे महाराज देखलैन्ह कि हरेक दिन एक गाय एक निश्चित स्थान पर पहुँचैत छल की स्वत: गाय केर स्तन से दूध निकले लागैत छल। धीरे-धीरे ई बात राजा के कान तक पहुँचल। राजा स्वयं ई दृश्य देखलैंह ते दंग रही गेला। स्थल केर खुदाई भेल तेँ ओता माँ के दहिना भूजा भेटल। जाहिके स्थापित करि पूजा-अर्चना होमे लागल। ओहि इलाका मे बेसी काल बाढ़ि आबैत अछि, मुदा बाढ़िक पैन कहियो माता केर चौखट पार नहि करैत अछि। माँ कात्यायनी मंदिर न्यास समिति केर उपाध्यक्ष युवराज शंभू कहला कि 1987 मे आयल भीषण बाढ़ि मे सेहो एको बून्द बाढ़िक पैन माता केर मंदिर मे प्रवेश नहि केलैन्ह।


text:
मधुबनीक शंभू स पटका गेलाह झांसीक बीरा पहलवान
दरभंगा। अलीनगर केर जगवनी गाममे भ’ रहल झंडा महोत्सवमे बुधदिनकें आयोजित पहिल दंगल प्रतियोगितामे दरभंगा, मधुबनी, अयोध्या, इलाहाबाद, बक्सर एवम गोरखपुर केर पहलवान सभ भाग ल अपन-अपन प्रतिद्वंद्वि सभकेँ हराकS लोहा मनबेलक। अलीनगर क्षेत्रमे पहिल बेर भ’ रहल दंगल के’ लक लोक सभमे बेस उत्साह देखल गेल।
लोक समय पूर्व आयोजन स्थल पर जाक पहलवानी के’ नजाराक जमिक मजा उठेलक। उल्लेखनीय बात अछि कि बिहार केशरी नामसँ प्रसिद्ध रेफरी चंद्रदेव पहलवान केर देखरेखमे आरम्भ भेल पहलवानी के’ पहिल चरणमे मधुबनीक शंभू पहलवान अपन प्रतिद्वंदी झांसी केर पहलवान बीरा के’ बहुत तकनीकी प्रयासक बाद चित्त क अपन करतब के’ लोहा मनबेलक। एकर बाद दोसर राउंडमे मधुबनीए सँ बिरजू पहलवान झांसी सँ झब्बर के’ पटकलक। एकर बाद क्रमश: इलाहाबादक अशोक पासवान अयोध्या के आशीष पहलवान के’ त ओतय बक्सर के’ जितेंद्र पहलवान झांसी के’ बीरा पहलवान के’ पराजित कएलक।
दरभंगाक विन्द्र पहलवान बनारस के’ आनंद पहलवानकें त’ गोरखपुर के’ पवन पहलवान कानपुर के’ नवलकिशोर पहलवान के चीत क अपन-अपन लोहा मनबेलक। अहि अवसर पर लक्ष्मी यादव, लुत्फुररहमान डाबर, बैजू यादव आऔर विश्वम्भर यादव संगहि कएको गणमान्य व्यक्ति उपस्थित छलाह।
एकटा आर गप्प कि दंगल के’ दोसर दिन गुरुवार के’ एक बजे सँ अलग-अलग पुरुष एवम महिला पहलवान सभकें बीच पहलवानी के’ करतब होयत। ग्रामीण क्षेत्रमे महिला पहलवान सभक दंगल पहिल बेर होयबाक कारण देख लेल लोकमे बहुत उल्लास केर वातावरण अछि।


text:
Since 2004 AD, First Maithili News Portal 'Samadiya'(Poonam Mandal & Priyanka Jha) पूनम मंडल आ प्रियंका झाक पहिल मैथिली न्यूज पोर्टल "समदिया", २००४ ई. सँ।
Monday, September 3, 2012
मिनापक नाटक घर निर्माणमे सहयोग करबाक राजनीतिक दलक नेता सभक वचनबद्धता मिनाप जनकपुरक सांस्कृतिक धरोहरः नेतासभ (रिपोर्ट सुजीत कुमार झा)
जनकपुरधाम, भादव १८ ।
मिथिला नाट्य कला परिषदक जनकपुरक राम चौक पर निर्माण भऽ रहल नाटक घरमे पूर्ण रुपसँ सहयोग करबाक विभिन्न राजनीतिक दलक प्रतिनिधिसभ वचनबद्धता व्यक्त कएलन्हि अछि । मिनाप जनकपुरक साँस्कृतिक धरोहर अछि एकरा संरक्षणक लेल सभके सहयोग करबाक आवश्यकता रहल ओ सभ कहलन्हि ।
मिथिला नाट्यकला परिषदक प्राङ्गणमे भेल ओ समारोहमे राजनीतिक दलक प्रतिनिधिसभ छोटमोट विरोधसँ नाटक घरक निर्माण नहि रोकबाक मिनापक सदस्य सभके सल्लाह देलन्हि । सँगहि मिनापक जमीनके अधिकारिकताक लेल सेहो सरकारसँग बात आगा बढाबएके सल्लाह देलन्हि ।
मिथिला नाट्यकला परिषदक अध्यक्ष सुनिल मल्लिकक सभापतित्वमे भेल ओ समारोहमे नेकपा एमालेक वरिष्ठ नेता शीतल झा, तराई मधेश लोकतान्त्रिक पार्टी धनुषाक सहसंयोजक परमेश्वर साह, सद्भावना पार्टी धनुषाक उपाध्यक्ष डा. रामचन्द्र चौधरी, नेकपा माओवादीक वरिष्ठ नेता रोशन जनकपुरी, राष्ट्रिय जनशक्ति पार्टी धनुषाक अध्यक्ष वीरेन्द्र लाल कर्ण, नेपाली काँग्रेस जनकपुर नगर समितिक सभापति धीरेन्द्र मोहन झा, राष्ट्रिय प्रजातन्त्र पार्टीक उपाध्यक्ष देवनन्दन गोइत, नेकपा माले समाजवादीक कौशलेन्द्र मिश्र, राष्ट्रिय मधेश समाजवादी पार्टीक सुमनकान्त ठाकुर, जनकपुर नगरपालिकाक पूर्व उपमेयर किशोरी साह, मिनापक सल्लाहकार प्रमोद चौधरी, रामानन्द युवा क्लवक नविन कुमार मिश्र, मिथिला डटकमक सम्पादक सुजीत कुमार झा, पत्रकार कैलास दास, कान्तिपुरक समाचारदाता श्याम सुन्दर शशि, वानक केन्द्रिय उपाध्यक्ष राजेश कुमार कर्ण, युवा नेपालक अध्यक्ष सरोज कुमार मिश्र, गणेश युवा कमिटीक पूर्व अध्यक्ष सुरेन्द्र कुमार भण्डारी सहितक वक्ता सभ बाजल छलथि ।
समारोहमे जनकपुरक विभिन्न युवा क्लव सभक सेहो सहभागिता रहल मिनापक सदस्य संदीप साह जानकारी देलन्हि अछि ।


text:
मुजफ्फरपुर। उत्तर बिहार क खिलाडी कए राष्ट्रीय स्तर क खिलाड़ी बनेबा लेल पंडित नेहरु स्टेडियम मे स्थापित साई सैग सेंटर एक अप्रैल स बंद भ जाएत। भारतीय खेल प्राधिकरण सेंटर कए समेटबा क तैयारी शुरू क देलक अछि । हालांकि, वर्ष 2007 स एहि सेंटर मे आवासीय प्रशिक्षण बंद अछि। वर्तमान मे एहि ठाम मात्र वूशू आ कबड्डी क एक दर्जन खिलाड़ी गैर आवासीय प्रशिक्षण ल रहल छथि । एहि सेंटर कए बंद भेला स एहि खिलाडी सब कए आब पटना जेबा लेल मजबूर कैल जा रहल अछि। गौरतलब अछि जे वर्ष 2000 मे राजग शासनकाल क दौरान मुजफ्फरपुर समेत राज्य क तीनटा स्थान पर तत्कालीन केंद्रीय मंत्री शहनवाज हुसैन क प्रयास स साई सेंटर क स्थापना कैल गेल छल । मुजफ्फरपुर मे सिकंदरपुर स्थित पंडित नेहरु स्टेडियम मे 11 सितंबर, 2000 कए सेंटर क उद्घाटन कैल गेल छल। आरंभ मे एहि ठाम फुटबाल, एथलेटिक्स, कबड्डी आ वॉलीबॉल क आवासीय प्रशिक्षण क व्यवस्था छल। बाद मे वॉलीबॉल हटा लेल गेल। चारि वर्ष तक सेंटर ठीक-ठीक चलल। एकर बाद सेंटर कए ग्रहण लगब शुरू भ गेल। स्थानीय खेल संगठन स टकराव एकर पैघ कारण रहल। एहि क्रम मे मेस क सवाल पर सेंटर मे जमिकए हंगामा भेल। तखन पहिने मेस बंद भेल आ बाद मे आवासीय प्रशिक्षण । दिसंबर 2007 मे बाबा रामदेव क कार्यक्रम क दौरान सेंटर क निरीक्षण करबा लेल आयल साई क अधिकारी सेंटर कए बंद करबाक निर्देश देलथि। मुदा, विरोध क बाद गैर आवासीय प्रशिक्षण क व्यवस्था कए जारी राखल गेल । मुदा आब ओकरा सेहो बंद करबाक पत्र आबि गेल अछि। राज्य क कला, संस्कृति आ युवा विभाग क एकटा अधिकारी कहला अछि जे पटना कए छोडि बिहार मे स्थापित तीनू अन्य सेंटर कए बंद करबा संबंधी पत्र भेट चुकल अछि। दोसर दिस मुजफ्फरपुर क सेंटर प्रभारी एकर आधिकारिक रूप स पुष्टि क देलथि अछि जे सेंटर एक अप्रैल स बंद भ जाएत। साई सेंटर क प्रभारी बीके गौन कहला जे सेंटर कए बंद करबा लेल आधिकारिक पत्र प्राप्त भ गेल अछि। सेंटर बंद भेलाक बाद किछु खिलाडी कए पटना स निबंधित क देल गेल अछि जखन कि किछु खिलाडी लेल एखन कोनो निर्देश नहि अछि। ओ कहला जे पटना मे आवासीय सुविधा नहि रहलाह स खिलाडी कए परेशानी होएत। हुनक कहब अछि जे सेंटर बंद करबाक पाछु कारण इ अछि जे सरकार स एकरा एमओयू नहि भेटल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
आखिर बंद भ जाएत मुजफ्फरपुर क साई सैग सेंटर
मुजफ्फरपुर। उत्तर बिहार क खिलाडी कए राष्ट्रीय स्तर क खिलाड़ी बनेबा लेल पंडित नेहरु स्टेडियम मे स्थापित साई सैग सेंटर एक अप्रैल स बंद भ जाएत। भारतीय खेल प्राधिकरण सेंटर कए समेटबा क तैयारी शुरू क देलक अछि । हालांकि, वर्ष 2007 स एहि सेंटर मे आवासीय प्रशिक्षण बंद अछि। वर्तमान मे एहि ठाम मात्र वूशू आ कबड्डी क एक दर्जन खिलाड़ी गैर आवासीय प्रशिक्षण ल रहल छथि । एहि सेंटर कए बंद भेला स एहि खिलाडी सब कए आब पटना जेबा लेल मजबूर कैल जा रहल अछि। गौरतलब अछि जे वर्ष 2000 मे राजग शासनकाल क दौरान मुजफ्फरपुर समेत राज्य क तीनटा स्थान पर तत्कालीन केंद्रीय मंत्री शहनवाज हुसैन क प्रयास स साई सेंटर क स्थापना कैल गेल छल । मुजफ्फरपुर मे सिकंदरपुर स्थित पंडित नेहरु स्टेडियम मे 11 सितंबर, 2000 कए सेंटर क उद्घाटन कैल गेल छल। आरंभ मे एहि ठाम फुटबाल, एथलेटिक्स, कबड्डी आ वॉलीबॉल क आवासीय प्रशिक्षण क व्यवस्था छल। बाद मे वॉलीबॉल हटा लेल गेल। चारि वर्ष तक सेंटर ठीक-ठीक चलल। एकर बाद सेंटर कए ग्रहण लगब शुरू भ गेल। स्थानीय खेल संगठन स टकराव एकर पैघ कारण रहल। एहि क्रम मे मेस क सवाल पर सेंटर मे जमिकए हंगामा भेल। तखन पहिने मेस बंद भेल आ बाद मे आवासीय प्रशिक्षण । दिसंबर 2007 मे बाबा रामदेव क कार्यक्रम क दौरान सेंटर क निरीक्षण करबा लेल आयल साई क अधिकारी सेंटर कए बंद करबाक निर्देश देलथि। मुदा, विरोध क बाद गैर आवासीय प्रशिक्षण क व्यवस्था कए जारी राखल गेल । मुदा आब ओकरा सेहो बंद करबाक पत्र आबि गेल अछि। राज्य क कला, संस्कृति आ युवा विभाग क एकटा अधिकारी कहला अछि जे पटना कए छोडि बिहार मे स्थापित तीनू अन्य सेंटर कए बंद करबा संबंधी पत्र भेट चुकल अछि। दोसर दिस मुजफ्फरपुर क सेंटर प्रभारी एकर आधिकारिक रूप स पुष्टि क देलथि अछि जे सेंटर एक अप्रैल स बंद भ जाएत। साई सेंटर क प्रभारी बीके गौन कहला जे सेंटर कए बंद करबा लेल आधिकारिक पत्र प्राप्त भ गेल अछि। सेंटर बंद भेलाक बाद किछु खिलाडी कए पटना स निबंधित क देल गेल अछि जखन कि किछु खिलाडी लेल एखन कोनो निर्देश नहि अछि। ओ कहला जे पटना मे आवासीय सुविधा नहि रहलाह स खिलाडी कए परेशानी होएत। हुनक कहब अछि जे सेंटर बंद करबाक पाछु कारण इ अछि जे सरकार स एकरा एमओयू नहि भेटल।


text:
पटना । देश मे अगर कतहु साहित्य क उत्सव मनाउल जेबाक चाही, त ओकरा लेल स्वाभाविक स्थान कतए भ सकैत अछि? शनिदिन मुख्यमंत्री नीतीश कुमार इ सवाल 77 साल बाद एक बेर फेर स पटना मे शुरू भेल पटना लिटरेचर फेस्टिवल क उदघाटन क क्रम मे देलथि। ओ कहला जे बिहार कहियो व्यापार लेल नहि जानल गेल, बिहार सब दिन ज्ञानक केंद्र रहल। बिहार क समाज पठनिहार अछि, साहित्य क कोनो आयोजन लेल बिहार सबस उपयुक्त जगह अछि। पटना लिटरेचर फेस्टिवल क औपचारिक शुभारंभ करैत नीतीश कहला जे बिहार क पहचान अगर ज्ञान केंद्र नालंदा क संग जुड़ल अछि, त एकर राजधानी पटना मे साहित्य उत्सव हेबाक चाही। मुख्यमंत्री कहला जे राज्य सरकार पटना लिटरेचर फेस्टिवल संग एहन कोनो आयोजन मे सहयोग देबा लेल तैयार अछि। संस्कृति विभाग क बजट मे एकरा लेल प्रावधान सेहो कैल जाएत, मुदा सरकार एकर कंटेंट (विषयवस्तु) कए कतई प्रभावित नहि करत। सभागार मे मौजूद साहित्य प्रेमी एहि घोषणा कए करतल ध्वनि स स्वागत केलथि। श्री कुमार कहला जे पटना लिटरेचर फेस्टिवल क आयोजन एना हेबाक चाही जे लोक कए एहि आयोजन कए बाट ताकथि। राज्य सरकार क युवा कार्य आ संस्कृति विभाग संग नवरस स्कूल आफ परफार्मिग आर्ट्स क सहयोग स राजधानी क तारामंडल सभागार मे आयोजित भेल पटना लिटरेचर फेस्टिवल पर प्रसन्नता प्रकट करैत मुख्यमंत्री कहला जे इ शुरुआत बहुत नीक अछि। एकर निरंतरता रहबाक चाही। सब साल इ हेबाक चाही। एकरा व्यापक आ संस्थागत स्वरूप देल जाए। ओ कहला जे एहि महोत्सव मे बिहार क भागीदारी क सेहो ध्यान राखल जाए। बिहारक रचनाधर्मिता क उपेक्षा नहि हेबाक चाही। मशहूर शायर गुलजार, कलीम आजिज, पाकिस्तान स आयल फहमीदा रियाज आ अन्य कईटा शायर क मौजूदगी मे मुख्यमंत्री कहला जेहुनका अंग्रेजी स परहेज नहि अछि, ओकरा सेहो जगह भेटबाक चाही, मुदा साहित्य महोत्सव कए भारतीय भाषा क बीच संवाद क मंच बनाउल जाए।
एहि अवसर पर उपमुख्यमंत्री सुशील कुमार मोदी, कला संस्कृति मंत्री डा.सुखदा पांडेय आ मुख्यमंत्री के सांस्कृतिक सलाहकार पवन कुमार वर्मा सेहो अपन विचार रखलथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
बिहार मे बिजली संकट
बिहार आई-काल्हि बिजली केर भयंकर संकट सं दू-चारि भ रहल अछि. एक तं गर्मी दोसर बिजली नहि. गाम-घर मे माटि केर घर मे रहय वाला लोक सभ के तं ओतेक परेशानी नहि छनि. गाम-घर मे गाछ-वृक्ष बेसि होए सं लोक के प्राकृतिक हवा मिलय छनि.
मुदा शहर के पक्का मकान...बड़का-बड़का मकान मे रहय वाला लोक सभ के हाल खराब छनि. नहि पंखा चलय छनि नहि फ्रिज. प्राकृतिक हवा के तं कोनो ठोरे नहि. घर मे हाथवाला पंखा झेलैत-झेलैत सरकार के गरिआबैत रहय छथिन्ह.
ई हाल पूरा राज्य के अछि. छोटके शहर नहि राजधानी पटना के लोक सेहो गर्मी सं उनसा रहल छथिन्ह. जखन कि अखन मई-जून वाला गर्मी अएबो नहि करल अछि. बच्चा सभ से कछबछाएत रहय छथिन्ह.
सभ दिन सुनय मे आबैत अछि जे आई फलां ठाम धरना-प्रदर्शन भेल...तं आई फलां ठाम. कई ठाम हिंसक प्रदर्शन सेहो भ रहल अछि. नीतीश सरकार के कहनाय छनि जे ई केन्द्र सरकार के कारण अछि.
बिजली विभाग के मानल जाए तं गर्मी मे राज्य के ढ़ाई सं तीन हजार मेगावाट बिजली के जरूरत होएत अछि मुदा केंद्र सं सिर्फ आठ सं नौ सय मेगावाट बिजली मिल रहल अछि. एहि मे सं करीब साढ़े तीस सय मेगावाट बिजली इमरजेंसी सेवा के लेल रहैत अछि.
राज्य सरकार के हाल त्रिशंकु जकां भ गेल अछि. केंद्र आओर आम लोक के बीच सरकार के किछ करैत नहि बनि रहल अछि. राज्य के बिजली घर एक तरहे ठप पड़ल अछि.
कहलगांव...कांटी ठप अछि. बरौनी सं केहुना 50 मेगावाट बिजली आबि रहल अछि. कतहुं कोयला...पानि के समस्या तं कतहुं लोकल फॉल्ट....तकनीकी खराबी. लs दsक जनता के राहत नहि देखा रहल अछि.
सरकार दोसर ठाम सं बिजली खरीदय के कोशिश मे अछि मुदा सरकारी काज होएते-होएत न होएत. ताबैत धरि गर्मी मे पसीना बहाबैत रहुं. मुदा अहां सभ के सरकार पर दबाव बनाबय पड़त नवका कारखाना लगाबय लेल.
सरकार के सेहो एहन उपाय करय के जरूरत अछि जे आगां फेर एहि तरहक बिजली संकट सं लोक के पाला नहि पड़य. बिहार के बिजली क्षेत्र मे आत्मनिर्भर बनय पड़त. बिजली नहि रहला पर उद्योग-धंधा पर सेहो असर पड़ैत अछि.
लोक के रोजगार पर...कमाई पर भारी असर पड़ैत अछि. एहि लेक अगर बिहार के आगां देखय चाहय़ छी तं बिजली के एतेक उत्पादन करय पड़त जतय सं राज्य के खपत पूरा भ सकय आओर ककरो आगां हाथ नहि पसारय पड़य.
हमर ईमेल:-hellomithilaa@gmail.com
Subscribe to: Post Comments (Atom)


text:
दरभंगा। पूर्व राष्ट्रपति डॉ एपीजे अब्दुल कलाम कहलाह अछि जे राजनेता सब कए नीति निर्धारण मे वैज्ञानिक परामर्श लेबाक चाही। बिना वैज्ञानिक परामर्श स बनल नीति विकास मे सहायक नहि होइत अछि। आइ राष्ट्र क उत्थान लेल वैज्ञानिक आ राजनेता कए संग संग काज करबाक जरुरत अछि। अगिलर पीढ़ी कए ध्यान मे राखि कए नीति-निर्माण करबाक जरुरत अछि आ एहि लेल वैज्ञानिक परामर्श योजना-निर्माण स पूर्व लेब जरूरी अछि। डॉ कलाम रविदिन दरभंगा मेडिकल कॉलेज क आडिटोरियम मे अपन विचार राखि रहल छलाह। अगस्त्य इण्टरनेशनल फाउण्डेशन, विकसित भारत फाउण्डेशन आ दरभंगा मेडिकल कालेज क संयुक्त तत्वावधान मे आयोजित कार्यक्रम मे डॉ कलाम कहलाह जे वर्तमान शताब्दी ज्ञानक छी। एकरे बल पर दुनिया भरि मे अपन देश स्वतंत्र परिचय बना सकैत अछि। स्वतंत्रता क समय देश मे अन्न क उपजा बड़ कम छल। दोसर देश स अन्न कीनल जाइत छल। ओहि समय क खाद्य मंत्री सी सुब्रहमण्यम प्रख्यात वैज्ञानिक डा. आरएस स्वामीनाथन संग मिलि कए योजना तैयार केलथि आओर हरित क्रान्ति भेल। आयात केनिहार भारत निर्यातक बनि गेल। एहिना अन्य विकास योजना मे सेहो काज करबाक चाही। नव तकनीकी क कारण स बदली रहल पर्यावरण पर चिंता व्यक्त करैत ओ कहलाह जे प्राकृतिक शोषण नहि हेबाक चाही। पाइनिक उपयोग अनेरे नहि हेबाक चाही। मिसाइल मैन युवा सब कए आह्वान करैत कहलाह जे मनुक्ख क परिचय ओकर व्यक्तित्व स होइत छैक। ताहि लेल अपन व्यक्तित्व कए आदर्श बनेबाक चेष्टा करू। आदर्श व्यक्तित्व क विशेष गुण कए बुझबैत ओ कहलाह जे सब स पहिने एहि लेल दृढ़ निश्चय करबाक आवश्यक अछि। निरन्तर ज्ञान ग्रहण करबाक प्रवृतिक, कठिन परिश्रम करबाक क्षमता क संग विपरीत परिस्थिति मे सेहो विजयी हेबाक सामर्थ्य जाहि व्यक्ति मे होइत अछि ओ आदर्श बनैत अछि। पूर्व राष्ट्रपति उपस्थित दर्शक-श्रोताक संग संवाद सेहो केलथि। कतेको प्रश्न मेडिकल छात्र स ओ पूछलथि आ अन्त मे पाँच गोट प्रश्नक जवाब सेहो देलथि। कार्यक्रम मे मिसाइल मैन क सहकर्मी रहल डा. मानस बिहारी वर्मा आ डा. रामजी राघवन सेहो अपन विचार रखलथि। डा. रमण कुमार वर्मा क संचालन आ डीएमसी प्राचार्य डा. एसएन सिन्हा क धन्यवाद ज्ञापन स सम्पन्न कार्यक्रम क विज्ञान सत्र मे डॉ. विद्यानाथ झा, ई. राजेश्वर मिश्र, डा. हेतुकर झा आ पीयूष केशव सेहो अपन विचार रखलथि। कार्यक्रम क समापन सैयद शमीम अहमद अंसारी द्वारा प्रस्तुत राष्ट्रगान स भेल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
नीति निर्धारण मे वैज्ञानिक परामर्श जरूरी : कलाम
दरभंगा। पूर्व राष्ट्रपति डॉ एपीजे अब्दुल कलाम कहलाह अछि जे राजनेता सब कए नीति निर्धारण मे वैज्ञानिक परामर्श लेबाक चाही। बिना वैज्ञानिक परामर्श स बनल नीति विकास मे सहायक नहि होइत अछि। आइ राष्ट्र क उत्थान लेल वैज्ञानिक आ राजनेता कए संग संग काज करबाक जरुरत अछि। अगिलर पीढ़ी कए ध्यान मे राखि कए नीति-निर्माण करबाक जरुरत अछि आ एहि लेल वैज्ञानिक परामर्श योजना-निर्माण स पूर्व लेब जरूरी अछि। डॉ कलाम रविदिन दरभंगा मेडिकल कॉलेज क आडिटोरियम मे अपन विचार राखि रहल छलाह। अगस्त्य इण्टरनेशनल फाउण्डेशन, विकसित भारत फाउण्डेशन आ दरभंगा मेडिकल कालेज क संयुक्त तत्वावधान मे आयोजित कार्यक्रम मे डॉ कलाम कहलाह जे वर्तमान शताब्दी ज्ञानक छी। एकरे बल पर दुनिया भरि मे अपन देश स्वतंत्र परिचय बना सकैत अछि। स्वतंत्रता क समय देश मे अन्न क उपजा बड़ कम छल। दोसर देश स अन्न कीनल जाइत छल। ओहि समय क खाद्य मंत्री सी सुब्रहमण्यम प्रख्यात वैज्ञानिक डा. आरएस स्वामीनाथन संग मिलि कए योजना तैयार केलथि आओर हरित क्रान्ति भेल। आयात केनिहार भारत निर्यातक बनि गेल। एहिना अन्य विकास योजना मे सेहो काज करबाक चाही। नव तकनीकी क कारण स बदली रहल पर्यावरण पर चिंता व्यक्त करैत ओ कहलाह जे प्राकृतिक शोषण नहि हेबाक चाही। पाइनिक उपयोग अनेरे नहि हेबाक चाही। मिसाइल मैन युवा सब कए आह्वान करैत कहलाह जे मनुक्ख क परिचय ओकर व्यक्तित्व स होइत छैक। ताहि लेल अपन व्यक्तित्व कए आदर्श बनेबाक चेष्टा करू। आदर्श व्यक्तित्व क विशेष गुण कए बुझबैत ओ कहलाह जे सब स पहिने एहि लेल दृढ़ निश्चय करबाक आवश्यक अछि। निरन्तर ज्ञान ग्रहण करबाक प्रवृतिक, कठिन परिश्रम करबाक क्षमता क संग विपरीत परिस्थिति मे सेहो विजयी हेबाक सामर्थ्य जाहि व्यक्ति मे होइत अछि ओ आदर्श बनैत अछि। पूर्व राष्ट्रपति उपस्थित दर्शक-श्रोताक संग संवाद सेहो केलथि। कतेको प्रश्न मेडिकल छात्र स ओ पूछलथि आ अन्त मे पाँच गोट प्रश्नक जवाब सेहो देलथि। कार्यक्रम मे मिसाइल मैन क सहकर्मी रहल डा. मानस बिहारी वर्मा आ डा. रामजी राघवन सेहो अपन विचार रखलथि। डा. रमण कुमार वर्मा क संचालन आ डीएमसी प्राचार्य डा. एसएन सिन्हा क धन्यवाद ज्ञापन स सम्पन्न कार्यक्रम क विज्ञान सत्र मे डॉ. विद्यानाथ झा, ई. राजेश्वर मिश्र, डा. हेतुकर झा आ पीयूष केशव सेहो अपन विचार रखलथि। कार्यक्रम क समापन सैयद शमीम अहमद अंसारी द्वारा प्रस्तुत राष्ट्रगान स भेल।


text:
अरबी-फारसी-उर्दूमे गजल छोड़ि आन बहुत काव्य विधा छैक। जकर संक्षिप्त विवरण हम एहिठाम दए रहल छी।
1) कसीदा--------- कसीदा शाइरीक ओ रूप थिक जाहिमे अपन लोकक प्रशंसा आ विपक्षीक खिद्धांश हो। कसीदामे कमसँ कम 19 शेर भेनाइ जरूरी छैक। अधिकतम शेरक कोनो संख्या नहि। कसीदा दू प्रकारक होइत छैक।
तमहीदिया---एहन कसीदा जकर शुरुआत प्रेम, मिलन, मस्ती आदिसँ हो ओकरा तमहीदिया कहल जाइत छैक। एहि कसीदामे पाँच टा भाग होइत छैक---- तश्बीब, गुरेज, मद्ह, दुआ एवं खात्मा। शुरुआतकेँ तश्बीब कहल जाइत छैक। मुख्य वर्णय विषय जाहिठामसँ मोड़ल जाइ छैक तकरा गुरेज कहल जाइत छैक। मुख्य विषयकेँ मद्ह कहल जाइत छैक। प्रशंसा वा खिद्धांश बला भागकेँ दुआ कहल जाइत छैक आ कसीदाक अंतिम भागकेँ खात्मा कहल जाइत छैक।
खिताबिया----- खिताबिया कसीदामे बिना कोनो भूमिकाकेँ मुख्य विषय कहल जाइत छैक।
मैथिलीमे अनेक कसीदा भेटत। विद्यापतिक ( ज्योतिरीश्वरक पछाति बला विद्यापति ) अनेक गीत शिव सिंहक कसीदा थिक। एहि प्रकारे आनो मैथिली कविक लिखल कसीदा भेटत।
2) मनसवी----- मैथिलीक प्रबंध काव्य अरबी-फारसी-उर्दूक मनसवीक बराबर अछि। ओना मनसवीक शाब्दिक अर्थ दू भाग बला वस्तु छैक। मुदा साहित्यिक रूपमे मनसवी ओहन काव्य रुपकेँ कहल जाइत छैक जकर हरेक पाँतिमे काफिया केर प्रयोग होइक। मनसवीक शुरुआत हस्द (मंगलाचरण) आ अंत कोनो ने कोनो उपदेशसँ हेबाक चाही। मनसवीक लेल बहरे-मुतकारिब, हजज,खफीफ,रमल,सरीअ आदि उपयुक्त रहैत छैक।
3) फर्द--------फर्द शाइरीक ओहन विधा थिक जकर शेरक कोनो पाँतिमे काफिया नहि होइत छैक।
4) बन्द--------बन्द एहन काव्य विधा भेल जकरा शाइर हम्त, नात,मनकतब, कौवाली, मर्सिया आदिमे सुगमता पूर्वक करैत छथि। बन्द कोना कहल जाइत छैक से देखू--- पहिने एकटा शेर लिखू आ तकरा बाद दूसँ दस धरिक एहन पाँति कहू जकर काफिया उपरका शेरक काफियासँ मेल नहि खाइत हो मुदा अपना आपमे ओकर काफिया मेल खाइत होइक। आ तकरा बाद अंत मे एकटा एहन पाँति कहू जकर काफिया पहिल शेरक काफियासँ मेल खाइत हो। इ भेल बन्द। बन्द दू प्रकारक होइत छैक। पहिल भेल तरजीअ बन्द आ दोसर भेल तरकीब बन्द। एकटा बन्द जँ पूरा भए गेल तकरा बाद कोनो गजल या कसीदा कहए जाए तखन ओ तरजीअ बन्द कहल जाइत छैक। जँ बन्दक अंतिम पाँतिक काफिया शुरुआती शेरक काफियासँ मेल नहि खाइत हो तखन ओकरा तरकीब बन्द कहल जाइत छैक।
5) कता---- कता मने टुकड़ा होइत छैक। एहिमे कमसँ कम दूटा शेर आ बेसीसँ बेसी सत्रह टा शेर होइत छैक। हरेक पहिल शेर दोसर शेर पर निर्भर हेबाक चाही। एहि विधाक पहिल आ तेसर पाँतिक एवं दोसर आ चारिम पाँतिक काफिया मिलबाक चाही।संगहि-संग एकर शुरुआत दीर्घ-दीर्घसँ हेबाक चाही
6) रुबाइ----------रुबाइमे दू टा शेर मने चारि पाँति (आधिकतम) होइत छैक। एकर हरेक पाँतिमे मात्र एकैस मात्रा हेबाक चाही। संगहि-संग एकर शुरुआत दीर्घ-दीर्घसँ हेबाक चाही। पहिल शेरक दूनू पाँति आ दोसर शेरक दोसर पाँतिक काफिया सामान हेबाक चाही। जँ दोसर शेरक पहिलो पाँतिमे समान काफिया छैक तँ आरो नीक।
7) हम्त-------------शाइरीक एहि विधामे बंदा (भक्त) आ खुदा (भगवान)क बातचीतकेँ विषय बनाएल जाइत छैक।
8) नात------------शाइरीक इ विधा इस्लाममे बहुत पवित्र मानल जाइत छैक। एहि विधामे शाइर पैगम्बर हजरत मुहम्मद आ हुनकासँ जुरल चीजक प्रशंसा कहैत छैक। एकरा कहैत कालमे माथ पर रुमाल या कपड़ा राखल जाइत छैक जेना की हिन्दु धर्ममे दुर्वाक्षत एवं अन्य धार्मिक विधिमे माथ पर गमछा वा धोतिक ढ़ेका खोलि माथ पर राखि लैत छथि। गायनके बेरमे नात दू रुपें गाओल जाइत छैक। पहिल समूहमे आ दोसर असगरें। एहिठाम मोन राखू वैदिक ॠषि वेदक ॠचाक पाठ सेहो एही दू रुपे करैत छलाह। नात रदीफ युक्त आ बिना रदीफक दूनू तरहें लिखल जाइत छैक।
जहाँ धरि हमरा ज्ञान अछि मैथिलीमे लिखित रूपमे सोमदेव जी पहिल बेर नात लिखला मुदा ओहि नात सभमे व्याकरणक अभाव अछि । देखू सोम पदावली।
9) मनकबत--------औलिया (सिद्ध फकीर)क उपर लिखल गेल अशआर (शाइरी)केँ मनकबत कहल जाइत छैक। हम्त, नात आ मनकबत तीनू एकै शैली थिक मुदा विषय अलग-अलग रहैत छैक। केखनो काल कए इ तीनू रुबाइ, कता बंद आदिकेँ मिला कए लिखल जाइत अछि।
10) मर्सिया (मरसिया)----- मैथिलीक निर्गुण आ अरबी-फारसी-उर्दूक मर्सिया एकै मतलबकेँ प्रतीक अछि। अंग्रेजीमे एकरा एलिजी कहल जाइत छैक। ओनाहुतो मैथिलीमे सराप देल जाइत छैक जे हम तोहर अँकुरी खेबौ। आ उर्दूमे बददुआ देल जाइ छैक जे हम तोहर मर्सिया कहबौ। दूनूक एकै मतलब छैक। मर्सिया 6-6 पाँतिक (मने तीन-तीन शेरक) समूह होइत छैक। आ इ सत्तरसँ अस्सी टा समूहक भए सकैत अछि।
11) मुस्तजाद------जखन गजल समेत शाइरीक हेरक विधाक हरेक पाँतिमे कोनो उद्येश्य पूर्ण वाक्य या वाक्यांश जोड़ि देल जाइत छैक तखन ओकरा मुस्तजाद कहल जाइत छैक। केखनो काल शाइर गजलक मतलाक बाद कोनो उद्येश्य पूर्ण वाक्य या वाक्यांश जोड़ि दैत छथि आ तकरा बाद आन शेर कहैत छथि। एहनो काव्यकेँ मुस्तजाद कहल जाइत छैक।
12) नज्म------ एकै भाव पर तुकांत एवं वज्नदार पाँतिक समूहकेँ नज्म कहल जाइत छैक। मुदा आब उर्दूमे सेहो बिना काफिया आ वज्न नज्म आबि गेल अछि जे की शुद्ध रूपसँ आधुनिक कविता जकाँ अछि मने कौआक टाँग आ बेंगक टांग मिला कए जे कविता लिखल गेल हो से|
13) मुजरा----- गजल, नज्म,कसीदा, रुबाइ कता, बन्द आदिक समूह पर साज-बाजक संग स्त्री नाच-गानकेँ मुजरा कहल जाइत छैक। इ विशुद्ध रुपसँ नबाबी परंपराक प्रतीक थिक। इ शाइरीक रूप तँ नहि मुदा एकर अंग मानल जाइत अछि। जाहिठाम मुजरा आदि होइत हो ताहिठामकेँ मोहफिल कहल जाइत छैक।
14) कौवाली------किछु शेर, बन्द, रुबाइ, कता आदिकेँ जोड़ि कए एकटा कौवाली बनैत छैक। कौवालीक जन्मदाता अमीर खुसरो मानल जाइत छथि आ ओहि समयमे ओकरा कौल कहल जाइत छलैक। आ इ काव्य मात्र धार्मिक रूप लेल छलैक। मुदा बादमे विलासिताक प्रतीक बनि गेल। नबाबी कालमे कौवालीक रुप स्त्री-पुरूष केर उत्तर-प्रतिउत्तर रुपमे बदलि गेल आ बादमे एही रुपकेँ मान्य मानल गेल। मुदा एखनो बहुत कौवाली असँगरे सेहो गायन कएल जाइत छैक। इ काव्यविधा उत्तेजक आ मनलग्गू होइत छैक।
15) गजलकेँ अलावे एकटा आर टर्म छै उर्दूमे जकरा हजल कहल जाइत छै। आब इ बूझी जे गजल आ हजलमे की अंतर छै। व्याकरण मने रदीफ, काफिया आ बहर गजल आ हजल लेल एक समान छै। मुदा कथन अलग-अलग जतए गजल पूरा-पूरी गंभीर बातसँ बनै छै ओतहि हजल हास्यक फुलझरीसँ। मने हजल आ गजलमे खाली गंभीरताक अंतर छै। हमरा जहाँ धरि बुझाइत अछि जे मुसलमान शासक सभ राज-काजक बीचमे बोर भए जाइत छलाह तखन इ हजल सुनाएल जाइत छल हेतै।
16) माहिया--- ई विधा मूलतः पंजाबी साहित्य केर थिक आ पंजाबीसँ उर्दूमे आएल आ तकरा बाद सभ भाषामे पसरल। ई विधा मात्र तीन पाँति केर होइत छै जाहिमे पहिल पाँतिमे 12 मात्रा दोसरमे 10 मात्रा आ फेर तेसरमे 12 मात्रा होइत छै आ सङ्गे-सङ्ग पहिल पाँति आ तेसर पाँतिमे काफिया ( तुकान्त ) होइत छै... तँ देखी एकर संरचनाकेँ------
पंजाबीमे माहियाक पहिल पाँतिक संरचना अधिकांशतः 2211222 अछि मने दीर्घ-दीर्घ-लघु-लघु-दीर्घ-दीर्घ-दीर्घ।
तेनाहिते दोसर पाँतिक संरचना अछि 211222 दीर्घ-लघु-लघु-दीर्घ-दीर्घ-दीर्घ
आ फेर तेसर पाँतिक संरचना पहिल पाँतिक बराबर अछि मने 2211222 मने दीर्घ-दीर्घ-लघु-लघु-दीर्घ-दीर्घ-दीर्घ।
ओना ई अधिकांश संरचना अछि। ऐकेँ अलावे किछु हेड़-फेड़क संग आन-आन संरचना सेहो भेटैत अछि। मुदा ई निश्चित छै जे हरेक पाँतिमे दीर्घक बेसी संख्या रहने लयमे ई खूब आबि जाइत छै
माहिया छन्दमे अर्थक चारि तरहें विस्तार होइत छै...
१) या तँ पहिल आ दोसर पाँति मीलि कए एकटा अर्थकेँ ध्वनित करै आ तेसर पाँति अलग रहै,
२) या तँ दोसर पाँति आ तेसर पाँति मीलि कए कएटा अर्थकेँ द्वनित करै आ पहिल पाँति अलग रहै,
३) या तीनू पाँति मीलि कए एकटा अर्थकेँ ध्वनित करै
४) या दोसर पाँति एहन होइ जे पहिलो पाँति सङ्ग मीलि अलग अर्थ दै वा तेसर पाँति सङ्ग मीलि अलग अर्थ दै।
माहिया छन्दक स्थायी अधार श्रृगांर रस थिक मुदा आधुनिक समयमे ई हरेक विषयमे लिखल जाइत अछि। उदाहरण स्वरूप देखू हमर दूटा माहिया---
१) तीरसँ ने तरुआरिसँ
हम डरै छी आब
हुनक नजरिकेँ मारिसँ
२) डोलैए मोन हमर
उठल आँखिसँ भाइ
करेज मथैए हमर
मैथिलीमे ई माहिया छन्द अज्ञात अछि.. आउ एकरो आगू बढ़ाएल जाए..... खास कए जे कवि श्रृगांर रसमे भीजल रहै छथि।


text:
राष्ट्रीय माध्यमिक शिक्षा अभियान
इ भाग मे राष्ट्रीय माध्यमिक शिक्षा अभियान कें जानकारी कें ओकरा लेल निर्धारित लक्ष्यक आ उद्देयक कें संग प्रस्तुत कैल गेल छै.
आरएमएसए कें लक्ष्य प्रत्येक घर स उचित दूरी पर एकटा माध्यमिक स्कूल उपलब्ध कराकर पांच वर्ष मे दाखिला दर माध्यमिक स्तर पर 90 प्रतिशत व उच्च स्तर पर 75 प्रतिशत तक बढावा कें छै. अइ कें लक्ष्य सब माध्यमिक स्कूलक कें निर्धीरत मानकक कें अनुरूप बनवयत महिला पुरुष भेदभाव ,सामाजिक आर्थिक आ नि:शक्तता बाधाक कें मिटवयत आ 2017 तक माध्यमिक स्तर तक कें शिक्षा कें व्यापक सुलभता के व्यवस्था करयत माध्यमिक शिक्षा कें गुणवत्ता मे सुधार से हो करय कें छै
दृष्टि
माध्यमिक शिक्षा कें दृष्टि छै 14-18 वर्ष आयु समूह कें सब युवाक कें निक गुणवत्ता कें शिक्षा सुलभ व वहन योग्य तरीका स उपलब्ध करेनाय. इ दृष्टि कें ध्यान मे रखयत निमAलिखित कें हासिल के नाय छै.
- कोनों अधिवास क्षेत्र कें लेल वाजिब दूरी पर माध्यमिक विद्यालय कें लेल सुविधा उपलब्ध करेनाय जे कि माध्यमिक विद्यालय स्तर पर 7-10 किलोमीटर के अंदर होय .
- 2017 तक सब कें माध्यमिक शिक्षा कें सुलभता सुनिश्चित करनाय (100 प्रतिशत जीइआर)
- 2020 तक सब बच्चक स्कूल कें स्कूल मे बनाय रखैब
- समाज कें आर्थिक रूप स कमजोर तबका कें विशेष संदर्भ मे शैक्षिक रूप स पिछड़क लड़की व ग्रामीण क्षेत्रक मे रहय रहल असमर्थ बच्चक व अन्य पिछड़ाक वर्ग व शैक्षिक रूप स पिछड़ल अल्पसंख्यक (EBM)) को माध्यमिक शिक्षा सुगमतापूर्वक ढंग स उपलब्ध करेनाय.
मुख्य उद्देश्य
- इ सुनिचिश्चत करनाय कि सब माध्यमिक विद्यालयक मे भौतिक सुविधाक कर्मचारी होय तथा स्थानीय सरकार / निकायक एवं शासकीय सहायता प्राप्त विद्यालयककें मामले मे कम स कम सुझाएल गेल मानक कें अनुसार एवं विद्यालयक कें मामाले मे उचित नियामक तंत्र कें अनुसार कार्य होय.
- नियम कें अनुसार सब युवावक कें माध्यमिक विद्यालय स्तर कें शिक्षा सुगम बनेयाय नजदीक स्थित करय (जैना कि माध्यमिक विद्यालय पांच किलोमीटर कें भीतर एवं उच्चतर माध्यमिक विद्यालय 7-10 किलोमीटर कें भीतर )/ दक्ष व सुरक्षित परिवहन कें व्यवस्था /आवासीय सुविधाक स्थानीय परिस्थितिक कें अनुसार मुक्त स्कूलिंग सहित. लेकिन पहाड़ी व दुर्गम क्षेत्रक मे , इ नियम मे किछू ढील द जा सकय छैय. ऐहन क्षेत्रक मे आवासीय विद्यालय स्थापित कर कें तरजीह देल जा सकय छै.
- इ सुनिश्चित करनाय कि कोनों बालक लिंग, सामाजिक-आर्थिक असमर्थता या अन्य रुकावटक कें वजह स गुणवत्तापूर्ण माध्यमिक शिक्षा स वंचित नहि रहय.
- माध्यमिक शिक्षा कें स्तर सुधारनाय , जेकर परिणामस्वरूप बौद्धिक सामाजिक व सांस्कृतिक सीख बढय.
- इ सुनिचिश्चत करनाय कि माध्यमिक शिक्षा ल रहल सब छात्रक कें निक गुणवत्ता वाला शिक्षा मिलय.
- उपयुक्त उद्देश्यक कें प्राप्ति ,अन्य बातक कें साथ-साथ साझा विद्यालय प्रणाली (कॉमन स्कूल सिस्टम) कें दिशा मे महती प्रगति कें से हो दर्शात.
भारत सरकार कें चायटा योजनाक
भारत सरकार दूवारा चायटा केंद्र प्रायोजित योजनाक संचालित कैल जा रहल छै.
- राज्य सरकारक कें माध्यमिक एवं उच्चतर माध्यमिक विद्यालयक मे कम्प्यूटर शिक्षा व कम्प्यूटर कें मदद स शिक्षा देवय कें लेल विद्यालयक मे सूचना एवं संचार प्रौद्ययोगिक (आइसीटी)
- राज्य सरकारक तथा गैर सरकारी संस्थाक (एनजीओ) दूवारा असमर्थ बच्चक कें मुख्य धारा मे लावा कें लेल असमर्थ बच्चक के एकीकृत शिक्षा (आइइडीसी)
- गैर सरकारी संस्थाक (एनजीओ एस) कें ग्रामीण क्षेकि मे लड़कियक कें छात्रवास चलाने मे सहायता दवय कें लेल माध्यमिक एवं उच्चतर माध्यमिक विद्यालयक कें बालिकाक कें लेल खानपान व छात्रवास सुविधाक कें सुदृढीकरण (पहुंच व न्याय)
- अंतर्राष्टीय विज्ञान ओलिम्पयाड कें सहयता कें संग-संग विद्यालयक मे गुणवत्ता मे वृद्धि जइ मे योग कें शुरूआत विद्यालयक मे विज्ञान कें शिक्षा पर्यावरण शिक्षा व जनसंख्या शिक्षा कें लेल राज्य सरकारक कें सहायता देवय कें प्रवावधान शमिल छै. वर्तमान रूप या संशोधित रूप मे इ सब योजनाक ,नया योजना कें संग मिल जतय.
- वित्तीय रूप स कमजोर बच्चक कें स्वयं कें रोजगार या अंशकालीन रोजागर कें लेल तैयार करय सीख कें दौरान आय अर्जित करय ककें प्रावधान .राज्य /केंद्र शासित प्रदेश प्रखंड व जिला स्तर पर वोकेशनल प्रशिक्षण केंद्र व संस्थाक स्थापित करय सकय छी.
पंचायती राज संस्थाक कें भागीदारी
नियोजन प्रक्रिया लागू करय तथा आइ पर स निगरानी रखय एवं हमेशा विकास कें लेल पंचायती राज एवं नगर निगम ,समुदाय, शिक्षकक, पालकक एवं अन्य हिस्सेदारक कें माध्यमिक शिक्षा मे विद्यालय प्रबंध समितिक एवं पालक-शिक्षक संघक जैना व्यवस्थाक कें माध्यम स भागीदारी.
स्त्रोत: मानव संसाधन विकास मंत्रालय,भारत सरकार


text:
दरभंगा। पर्यटन क दृष्टि स दरभंगा क विकास करबाक दिशा मे राज्य क सरकार एकटा आर डेग बढेलक अछि। कामेश्वर नगर स्थित राज परिवारक श्मशान स्थल माधेश्वर परिसर क विकास आ सौंदर्यीकरण लेल पर्यटन विभाग 6 करोड़ 66 लाख पांच हजार टका क स्वीकृति देलक अछि। ज्ञात हुए जे एहि परिसर मे राज परिवारक कईटा चिता पर भव्य मंदिर बनल अछि। सबस पुरान मंदिर महाराजा रुद्र सिंह क चिता पर अछि जखन कि सबस नव मंदिर महाराजा कामेश्वर सिंह क चिता पर बनल अछि। ओना एहि परिसर मे सबस बेसी भीड महाराजा रामेश्वर सिंह क चिता पर बनल रामेश्वरी श्यामा मंदिर मे रहैत अछि। दरभंगा क विधायक संजय सरावगी एहि संबंध मे विस्तार स जानकारी दैत कहला जे कामेश्वर नगर क विकास लेल ओ सतत प्रयत्नशील छथि। ओ कहला जे चौरंगीक विकास लेल सेहो योजना तैयार अछि। श्री सरावगी कहला जे सरकार कामेश्वर सिंह दरभंगा संस्कृत विश्वविद्यालय मुख्यालय स सटल पश्चिम स्थित सरोवर शुक्खी दिग्घी लेल सेहो एक करोड़ 64 लाख 87 हजार 900 टका स्वीकृत केलक अछि। ओ कहला जे एकरा दरभंगा शहर कए पर्यटन क मानचित्र पर अनबाक पैघ पहल कहल जा सकैत अछि। एकरा लेल ओ मुख्यमंत्री नीतीश कुमार, उप मुख्यमंत्री सुशील कुमार मोदी आ पर्यटन मंत्री सुनील कुमार पिंटू क प्रति आभार प्रकट केलथि।
श्री सरावगी कहला जे माधेश्वर परिसर लेल राशि दू चरण मे देल जाएत। पहिल बेर 4,53,56,500 टका ओ दोसर बेर 2,12,48,500 टका क काज होएत। प्रथम चरण लेल स्वीकृत कैल गेल राशि मे स तत्काल 3,59,70,700 टकाक निकासी आ व्यय क स्वीकृति सेहो भेट गेल अछि। दोसर दिस इसमाद क पहल क असर कहि सकैत छी जे शुक्खी दिग्घी लेल सेहो निर्धारित राशि क निकासी आ व्यय क स्वीकृति द देल गेल अछि। श्री सरावगी कहला जे एहि राशि स सरोवर क आसपास प्रकाश क व्यवस्था संगहि कछैर मे फुटपाथ क निर्माण, लैंडस्केपिंग, जेटी, मोटर वोट, पैडल वोट आदि क व्यवस्था होएत। उल्लेखनीय अछि जे पर्यटन विभाग ऐतिहासिक हराही पोखरि क सौंदर्यीकरण कार्य कए सेहो स्वीकृत केने अछि मुदा एखन धरि ओ जमीन पर नहि देखा रहल अछि। सौंदर्यीकरण क नाम पर मात्र किछु घाट क निर्माण भ सकल अछि आ आचार्य सुमन चौक लग एकटा द्वार बनाउल गेल अछि। एहन मे महत्वपूर्ण अछि जे माधेश्वर परिसर आ शुक्खी दिग्घी क बेहतर विकास तेज गति स कैल जाए आ दरभंगा कए प्रति सरकारक उदासीनता क आरोप धूमिल कैल जाए। एकर संगहि दूटा महत्वपूर्ण तथ्य पर गौर जरूर कैल जाए पहिल इ जे सौंदर्यीकरणक नाम पर महाराज शक्र सिंह द्वारा खोदाउल गेल पोखरी क आकार संग छोडछाड नहि कैल जाए, दोसर इ जे माधेश्वर परिसर मे बहुत एहन चिता अछि जाहि पर एखन धरि मंदिरक निर्माण नहि भ सकल अछि। सौंदर्यीकरणक नाम पर एहन चिता सब कए नष्ट नहि कैल जाए। ओकर सबहक संरक्षण क जरूरत अछि किया त ओ राज परिवार क धरोहर आ भावनात्मक महत्वक स्थल छी।
maithili news, mithila news, bihar news, latest bihar news, latest mithila news, latest maithili news, maithili newspaper


text:
अजय धारी सिंह
मधुबनी । ब्लूमबर्ग क एक टा समादक मुताबिक, बुध दिन 2014 मे प्रमोशन सँ पहिने सुंदर पिचाई कए भेटल 3,53,939 रिस्ट्रिक्टेड शेयर क अवार्ड वेस्ट क सकैत छैथ । एकर मतलब ई भेल जे गूगल क पैरेंट कंपनी अल्फाबेट इंक मे प्रोमोशन सँ पहिने भेटल शेयर्स क आब सुंदर पिचाई बेचि सकैत छथि । हम अपन पाठक कए बताबए चाहब जे रिस्ट्रिक्टेड शेयर क एकटा नियत समय क बादे बेचल जा सकैत अछि । एहि शेयर क दाम 2,500/-(380 मिलियन डॉलर) क करीब अछि ।
एहि से पहिने यु-ट्यूब मे गोलीबारी क लए कए भारतीय मूल कए गूगल क चीफ एग्जीक्यूटिव सुंदर पिचाई गूगल क कर्मचारी लोकैन के सेहो एक टा भावुक चिट्ठी लिख चुकल छलाह । यु-ट्यूब क पैरेंट कंपनी गूगले अछि । कर्मचारी क देल गेल मेल मे पिचाई लिखने छलाह जे यु-ट्यूब मे भेल गोलीबारी ‘अकल्पनीय त्रासदी’ अछि । पिचाई कहलखिन जे हम जनैत छि की अहाँ सभ मे स बहुतो लोक अखनो सदमा में छी । हमर गूगल परिवार क एहि ‘अकल्पनीय त्रासदी’ सँ निकलबा लेल हमर समर्थन भेटैत रहत।


text:
मनुक्खक भीतर जहिया संस्कृतिक बीजारोपण भेल होएत, निश्चित रूप सँ एहि मे ओ सभटा अभिक्रियाक समाविष्टि भेल हेतैक, जकरा हमरा सभ रंगकर्मक संज्ञा दैत छी। रंगकर्म लोकक भीतर संवेदनाक दीप प्रजव्वलित करैत छैक। ओकरा हृदयस्थलक मध्य उपस्थित मानवताक कोढ़ी केँ भकरार कऽ पुष्पक स्वरूप प्रदान करैत छैक। फेर मैथिली रंगमंच कोना एही सँ फराक भऽ सकैत अछि । औखन मैथिली रंगमंचक वर्तमान स्थिति सँ वरिष्ठ कवी-कथाकार ओ शिक्षाविद विभूति आनंद अप्पन चिंतनक मादे हमरालोकनिक साक्षात्कार करबा रहलनि अछि। पढ़ल जाय।
नाटक थिक पाँचम वेद। रंगमर्च पर आबि ई क्रिया मे अबैए। एहि माध्यम सँ नाटक केँ ओहन लोक लग लऽ जयबाक चेष्टा करै छी, जकरा लग अक्षर ज्ञान नै रहै छै। मुदा आइ स्थिति साफ उलट अछि। आब नाटक करब भऽ गेल अछि- नाट्य कर्म ! एहि कर्मक माध्यम सँ भरिसक ई बुझयबाक चेष्टा करै छी, जेना बुझू जे हम कतेक बूझै छी।
तेँ प्रायः आइ हम हरिमोहन झा, आकि राजकमल चौधरीक नारी पात्र केँ लऽ कऽ रंगमंच पर अबै छी। एहि माध्यमे दशको पुरान सामाजिक स्थिति केँ मंच पर देखबै छी। एकर की प्रयोजन ? एकर कोन तुक ? अपन लेर लागल मुँह देखयबाक की आवश्यकता ? जँ जरूरी अछि तँ ओहि लेर केँ साफ कऽ कऽ प्रस्तुत करू, जेना 'तित्तिरदाइ' (मूल कथा - हरिमोहन झा) मे ई पंक्ति- लेखक कयलनि !
तहिना, यात्रीक 'पारो' एक स्थिति रहै। आब बारह नै, बाइसो वर्ष मे बेटीक निरीह बियाह उचित नै बूझल जाइ छै। तेँ 'विलाप' लऽ कऽ हम समाज केँ की संदेश दऽ रहल छियै ? आइ 'रूक्मणी हरण' देखि कऽ दर्शक अपन जीवन-निर्माण मे की ग्रहण करैए ? हँ, ई सभ महाविद्यालय-विश्वविद्यालय मे पढ़ऽ-पढ़ाबऽ लेल एक नीक विषय भऽ सकैए। समय-संदर्भ लऽ कऽ एहि सभ विषय पर शोध कएल जा सकैए। ओ एक ढ़ग होइतय। एखन तँ 'रूक्मणी-हरण' सँ बेसी जरूरी अछि अन्तर्जातीय विवाह पर प्रकाश देब, ओकर लाभ-हानि देखब, ताहि पर नाटकक माध्यमे विमर्श करब। ओहन संबंध मे सभ अधलाहे छै, सेहो नै छै। तहिना सभ नीके छै सम्पूर्णतः सेहो नै कहल जा सकैए। एहि सभ नजरि सँ नाट्य-लेखन होइतय, तँ एक बात बनितय !
सभ बात सभ केँ नै बूझल रहै छै। कारण सभ सर्वज्ञानी नै होइए। जँ समाज मे घटित भऽ रहल घटना सभ केँ मंचक माध्यमे प्रदर्शित कएल जाए, तँ ओ ताहि सँ लाभान्वित भऽ समाज-सरोकारक दिशा मे बढ़ि सकैए। रंगमंच ओ नाटकक मूल दृष्टियो सएह छलै। एखनो शेष छै, जँ तकरा पकड़ि समेटि सकी। मुदा से भऽ नै रहल अछि।
आइ रंगमंच तकनीकी स्तर पर अधिक सक्रिय अछि। नव-नव शिल्प पर चिन्तन चलि रहल अछि। ताहि चिन्तन पर प्रयोग भऽ रहल अछि। आ ताहि प्रयोग केँ मंच पर आनि प्रदर्शित कएल जा रहल अछि। कुणालक एक नाटक अछि- 'बिदापत'। एकर मंचन मे एक संग अनेक शिल्पक प्रयोग कएल गेल। किर्तनिया, बिदेसिया, लोरिक आदि-आदि। एहि 'मिक्स-भेज' शिल्पक माध्यमे हम की कहऽ चाहि रहल छी ? उत्तर सोझ रूप मे इएह ने जे हम एतेक प्रकारक शिल्पक जनतब रखै छी ! रंगमंच केँ काॅकटेल बनयबाक हमरा कोनो औचित्य नै बुझाइए। फेर कहब, जे एहि सभ पर तँ सेमिनार आयोजित कऽ कऽ विमर्श कएल जा सकैए। जेना 'दशरूपक आ रंग-विधान', 'दशरूपक आ वर्तमान समय मे एकर औचित्य' आदि-आदि।
आजुक एहि बहुप्रयोगी नाटक लऽ कऽ गामक रंगमंच पर चढ़ू तँ घाम चूबऽ लागत ! कारण जे सभ ठाम कुणाल, कि किशोर, प्रकाश, कि मुकेश नै रहताह। तखन ? आइ ग्रामीण रंगमंच बहुत तेजी सँ विलुप्त भऽ रहल अछि जकर समर्थ कारण इहो अछि। तथापि ग्रामीण कलाकार चेष्टा करऽ मे नै चूकैए। मुदा परिणाम दुखदे पबैए। दर्शक धीरे-धीरे ससरऽ लगैए। नाटक हुर्र भऽ जाइए। आ कलाकारक मेहनतिक सभ गुड़, गोबर सनक स्थिति केँ प्राप्त कऽ जाइए। कने अधिक आक्रामक भऽ कऽ कही तँ आजुक शहरी रंगमंच एक निश्चित कार्य-योजनाक अन्तर्गत ग्रामीण रंगमंच केँ ग्रास करऽ मे लागल अछि !
असल मे, हालक नाटक सिनेमा-सीरियल जकाँ ततेक ने ग्लैमराइज्ड कऽ देल गेल अछि, जे ओकर सहजता आ निजता समाप्त भेल जा रहल छै। तेँ आइ नाटकक स्वरूप बदलऽ लेल आतुर अछि रंगमंच। एहि प्रसंग एकरत्ती, पाछू लऽ जाय चाहब। एखन रामकथा टीवी पर 'हाॅटकेक' जकाँ बनल अछि। मुदा एकर उत्स निहित छलै रामलीला-मंचन मे। आ जे आइ मुइल सनक स्थिति मे अछि। किएक ? किएक तँ जे ओहि मे ग्लैमर नै छै। आ तेँ रामलीलाक मंचन ओकर मौलिक शिल्प मे नै होएत। होएत, मुदा से लेखन ओ मंचन-स्तर पर, तकनीकी विकास ओ सुधार करैत, आ तकर नाम देल जाएत- 'सुनू जानकी' !
हमरा तँ लगैए, आजुक रंगमंच आजुक कविता सन भेल जाइए, जाहिमे अत्यधिक प्रयोगक कारणे ओ बहुसंख्यक सँ कटि रहल अछि। तेँ प्रायः एखन मैथिलीए नै, समस्त भारतीय रंगमंच प्रयोग-रोग सँ ग्रस्त अछि। किछु समय पूर्व दरभंगा मे 'सामा-चकेबा' मंचित भेल। मंचक अग्रभाग मे किछु बहीन सभ सामा खेलि रहल छलि, आ ठीक ओकर पाछू किछु बहीन गुजराती नृत्य 'डांडिया' करैत तकरा ग्लैमराइज्ड कऽ रहल छलि। देखऽ मे तँ बहुत नीक। अद्भूत। मुदा ई कहू जे नवतूरक प्रेक्षक, वा पुराने, की लऽ कऽ अपन डेरा वा घर घूरल होएत ! अथवा ओकरा अगिला पीढ़ी की बूझि पैघ होएत जे एहने होइ छै मिथिलाक 'सामा-चकेबा' मे नाच ? पहिल गप तँ ई जे सामा-चकेबा कोनो नाच आइटम नै अछि। तेँ ओकर जँ नाट्य-रूप करै छी तँ मौलिकताक संरक्षण करब तँ पहिल कर्तव्य बनैछ। ई प्रयोग तँ बुझू ओहने, जेहन म्यूजिकक संग समदाउनक प्रस्तुति !
आ एहि सभक जड़ि मे छथि नाटककार। मुदा ओ लोकनि की कऽ रहल छथि, से नै बूझि रहल छी। नाटक लिखल नै जा रहल अछि। तेँ ग्रामीण रंगमंच हकर पेलि रहल अछि। घूमि फीरिकऽ वएह भफाइत चाहक जिनगी तँ ओकरा आंगनक बारहमासा ! काठक लोक, तँ वाह रे हम आ वाह रे हमर नाटक ! सर्वाधिक मिस्टर नीलो काका, लौंगिया मिरचाइ, बड़का साहेब। स्पष्ट अछि जे नाटक लिखल नै जा रहल अछि। मुदा से ई स्थिति गामे नै, शहरोक अछि।
एकर कारण की ?
तँ हमरा जनैत एकर एकमात्र कारण अछि नाटककारक वैकल्य। आजुक समय मे ओकर महत्वक क्षरण भेल अछि। भऽ रहल अछि। बहुत तेजी सँ। सुधांशु शेखर चौधरी ता जिनगी एकर प्रमुखता लेल लड़ैत रहि गेलाह। मुदा, स्थिति बिगड़ैत चल गेल। हमरा लगैए, आइ रंगमंच अपन माटि छोड़ि रहल अछि। नाटककार गौण भऽ गेल अछि। निर्देशक ओकरो अधिकार क्षेत्र मे प्रवेश कऽ गेल छै। ओ सिनेमा सीरियल सँ ढूसि लड़ैत ओकरे ग्लैमर मे स्वयं केँ समौने जा रहल अछि- बुद्धिवाद सँ दीपित होइत।
तेँ हमरा बेर-बेर होइत रहैए जे आखिर हम कतऽ जा रहल छी ? एक दिस प्रयोग तँ दोसर दिस ओकर अस्तित्व संकट। एक दिस नाट्य-लेखनक दारिद्रय, तँ दोसर दिस नाटककारक महत्वहीनता। आजुक समय मे नाटककार रंगमंचक प्रमुख अंग नै भऽ कऽ उपांग सनक स्थिति मे आबि गेल अछि। तेँ ई धर्मसंकटक स्थिति बनि आयल अछि ओकरा (नाटककार) लेल, जे अहाँ आत्मसमर्पण करै छी निर्देशकक समक्ष, तँ ठीक नै तँ लिखि-लिखि ढ़ेर करैत रहू ! एहि प्रसंग हम पुनः 'रूक्मणि हरण' (गोविन्द झा)क संग-संग 'देह पर कोठी खसा दिअ' (महेन्द्र मलंगिया)क चर्च करऽ चाहब, जकर मुद्रित रूप उपलब्ध अछि। मुदा मंचित-रूप से नै रहि गेल अछि। किएक ? तँ तकर कारकक बेर-बेर उल्लेख करब पुनरिक्ति दोष भऽ जायत। अस्तु ।
अपन एहि रंग चिन्तनक उपसंहार लिखैत दू गोट घटनाक उल्लेख करऽ चाहब। एक बेर मोन पड़ैए, जहिया पटनाक अपन रंगमंच 'भंगिमा' मे सक्रिय रही, ललितक 'पृथ्वीपुत्र' उपन्यास केँ रंगमंच पर आनबाक इच्छा जागल। कथाकार अशोक तकर नाट्य रूपान्तरण कएलनि। कुणाल मुदा एकर निर्देशन करबा सँ मुकरि गेलाह। कहलनि, एहि मे सँ बिजली आ कलपू मिसरक प्रेम-प्रसंग केँ हटा कऽ मंचन करब। हम कहलियनि- ई प्रसंग एहि कथानकक आत्मा छियै। मुदा ओ नै मानलनि। अपन तर्क देलनि। आ नाटक असफल होएबाक संभावना देखौलनि। मुदा पृथ्वीपुत्रक मंचन निर्देनक पैंच लऽ कऽ भेल आ सफल रहल। अशोकक नाट्य रूपक अनुरूप। मुदा परिणाम दूरगामी की भेल ! कुणाल तँ निर्देशक (आब तँ चर्चित) बनले रहि गेलाह, एकटा जन्म लैत नाटककारक भूर्ण हत्या भऽ गेल।
नाटक पर निर्देशकीय वर्चस्वक एक दोसर घटना अछि 'मैलोरंग' दिल्लीक एक नाटक सँ संबंधित। ओकर एक नाटक 'मैथिल नारि : चारि रंग' मधुबनीक मिथिला रंग महोत्सव मे देखने रही। ओहि मे प्रतीक रूप मे हरियरकी ओढ़नी केँ गोल-गोल कऽ कऽ 'ललका पाग' (राजकमलक कथा) रूप मे नायिका द्वारा नायकक माथ पर धऽ देल गेलै। नाटक देखैत महेन्द्र मलंगिया केँ कहलियनि- 'भाइ, एतऽ कलाकार सँ एक पैघ गलती भऽ गेलै ! ओकरा हरियर नै लाल ओढ़नीक पाग बनयबाक चाहै छलै !'
मुदा ओ तकर तुरंत प्रतिवाद कएलनि- 'नै ऐ मे कलाकारक सही छै। ओकर कोनो गलती नै छै' !
- 'किए ?' हम प्रतिप्रश्न कएलियनि। कहलनि- 'तों नै बुझबहक ! तों रंगमंच सँ कटि गेल छऽ।'
-'माने ?' हम पुनः प्रश्न कएलियनि।
-'एकर निर्देशन देशक एक पैघ निर्देशक कएने छथि।'
- केँ ?
-'देवेन्द्रराज अंकुर !'
तकर बाद हमरा किछु नै कहबाक छल। एखनो किछु कहबाक स्थिति मे नै छी। बस, एक्केटा चिन्ता खएने जा रहल अछि जे जेना-जेना ई समय वैश्विक भेल जा रहल अछि, स्वपरिचितिक खतरा तहिना-तहिना बढ़ल जा रहल अछि। मनुखक सोच आ स्वभाव मे परिवर्तन तेँ, बहुत तेजी सँ भऽ रहल अछि। आ जे कतौ ने कतौ सही नै भऽ रहल अछि।
[ नाटककार ओ कलाकार शैलेन्द्र आनंद तथा हीरेन्द्र कुमार झाक संग विमर्शोपरान्त तैयार आलेख]
____________________________________________________
____________________________________________________
विभूति आनंद मैथिलीक प्रख्यात कवी-कथाकार छथि। कथासंग्रह 'काठ' लेल साहित्य अकादेमी पुरस्कार प्राप्त । छात्र जीवनमे आंदोलन। कतिपय पत्र-पत्रिकाक संपादन। अभिनय। कथा , कविता , नाटक , उपन्यास , आलोचना , बाल कविता , लप्रेक, चरिपतिया आ अन्य-अन्य विधा मे लेखन। दर्जनो भरि सँ बेसी पुस्तकक प्रकाशन आ लम- सम ततबे अप्रकाशित सेहो। 9472234496 पर सम्पर्कक सम्भावना।


text:
गरदनि कट्टा
बेटा
आमक गाछीसँ घूमि
आबि लाल भौजी ओछाइनपर पड़ल बेटाकेँ कहलखिन-
“गरदनि कट्टा कहीं कऽ, सबेर उठि गाछी-कलम जेता से नै तँ दुखताह जकाँ
ओछाइनपर पड़ल छथि!”
माइक
बात सुनि ललबबुआक तँ नीन टूटि गेल, मुदा मन भकुआएले रहै। भकुआएले मोने बाजल-
“कथी ‘गरदनि कटलिऔ’ जे भोरे-भोर बजै छँह?”
ओना
ललबबुआ गाढ़ नीनमे सूतल जहिना कियो माया विहीन आत्मा-परमात्मासँ साक्षात्कार
करैत मगन होइए तहिना छल। लाल भौजीकेँ अन्दाज भेलनि जे जेठ मासक पूरबाक लहकीमे
दिन-दुनियाँ बिसरि ‘पड़ल’ अछि। मुदा से नै, ललबबुआ ‘पड़ल’ नै छल गाढ़ नीनमे ‘सूतल’
छल। जे माइक कर्कश अवाज सुनि टुटल।
लाल
भौजीक तुरुछल मन आरो बेटाक बात सुनि मुरुछि गेल! मुरुछैक कारण भेल जे गाछीक जे
आम खसल छल से आन बीछिनिहार सभ बीछि लेलक। गोटि-पङ्गरा गुलाबखासमे तोड़िओ नेने
छल। ओना अपना मनमे ईहो उठैत रहनि जे जेना भोरगरे नीन टुटल तेना जँ गाछीए गेल रहितौं
तँ एना नै होइत, मुदा मनक जवाब मनेमे उठलनि, सुति उठला पछाति लोक अपन आ अङ्गना-घरक
काज सम्हारि गाछी-बिरछी, बाध-बोन दिस
जाएत आकि पहिने घरक देवता छोड़ि बाहरे पूजए जाएत। बेटाक जवाब सुनि लाल भौजी
बजली-
“हमर की गरदनि कटलेँ, कटै छेँ अपनो आ दुनियोँकेँ!”
अंतिम पेज........................................................
लाल
भौजी बजली-
“बच्चा, जइ घरक काज जेत्ते आगू हएत ओ ओत्ते आगू मुहेँ ससरत आ जइ घरक काज जेते
पछुआएत ओ ओते पाछू मुहेँ जाइ छै। ऐ विचारकेँ नै बुझबह तँ जिनगीक पार लगतह। दुनियोँक
आ मनुखोक जड़ि एतै अछि। जँ नीक करबह तँ अपनो, परिवारो, समाजो आ दुनियोँक नीक
हएत, जँ नै करबह आ अधला करबह तँ घरसँ बाहर धरि सबहक गरदनि कटत।”¦५७५¦
१० मई २०१४


text: बैशाख—२८गते,चुनाव प्रचारक क्रममे गोरखाके गण्डकी गाउँपालिका–८ घ्याल्चोकके खसटारमे नेपाली कांग्रेस आ नेकपा माओवादी केन्द्रक कार्यकर्ताबिच झडप भेलअछि । घरदैलो कार्यक्रममे रहल दुनु पार्टीबिच आमने सामने भेट भेलाकबाद झडपके अवस्था बनलअछि ।माओवादी केन्द्रसभ घरदैलो कऽरहल बाट भऽक कांग्रेस कार्यकर्ता सेहो घरदैलोमे गेल आ बाट पार कऽक अगाडि बढ्वाक क्रममे झडप भेल सहायक प्रमुख जिल्ला अधिकारी केशवराज शर्मा बतौलनिअछि । झडपके क्रममे दुनु पक्षसभ घरेलु हतियार एक दोसर पक्षके आक्रमण कऽर खोज्ने स्थानीय बासिन्दासभ बतौनेअछि ।अही क्रममे प्रहरी जवान विनोद प्रसाद कुर्मीके हातमे पाथैरसँ लागिक सामान्य घाहिल भेल जिल्ला प्रहरी कार्यालय जनौलकअछि । माओवादी कार्यकर्तासभ कांग्रेसक कार्यकर्ता चढल एकटा बोलेरो जिपमे तोडफोड कएने प्रारम्भिक जानकारी आएल सहायक प्रमुख जिल्ला अधिकारी शर्माके कहबअछि ।स्थिति नियन्त्रणमे लेब प्रहरी दुई राउण्ड हवाईफायर समेत कएनेअछि । हवाई फायरबाद दुनु पक्ष तितरवितर भेलछल । जिल्ला सदरमुकामसँ डिएसपी विरेन्द्र थापाके नेतृत्वमे थप प्रहरी घटनास्थल पठौने शर्मा बतौलनिअछि ।


text:
जूली झा मूल रूप सँ दरभंगा जिला के रैयाम नया गाम केर रहिवासी आर मनोज झा केँ बेटी छथि। जूली अप्पन पिता के प्रेरणा सँ गायकी केर क्षेत्र डेग राखली। जूली केँ पिता मनोज झा कहला कि जूली क' घरे स' ग़ायबाक प्रेरणा भेटलन्हि। जखन ओ एगारह बरख केँ छली, तखने सँ गीत संगीत म' अभिरूचि लेब शुरू क' देना छली। जूली एखन पढ़ाई सेहो करैत छथि संगे संग देशक कोने–कोने म' पिता संग जागरण कार्यक्रम म' सेहो भाग लैत छथि।
जूली क' गामक दुर्गा पूजा के मंच पर गेबाक पहिल मौक़ा भेटलन्हि, जाहि म' ओ मैथिली गीत ‘विनती सुनियो हे महारानी’ सँ सभक दिल जीत लेलिह। जूली क' मैथिली गायिका कुमकुम झा सेहो शुरूआती दौर म' गेबाक लेल प्रेरित केलन्हि।
जूली केँ पहिल एल्बम गंगा कंपनी सँ 2012 म' ‘जटायु मैय्या’ आयल छल। हाल म' जूली द्वारा गाओल ‘बिलम जो गुजरिया’ मैथिली गीत क' यूट्यूब पर दुइ लाख से बेसी बेर देखल जे चुकल अछि। हुनक इ एल्बम एखन धरी रिलीज नै भेल छलैन्ह, मुदा एहि एल्बम सँ जूली खूब सुर्खि बटोईर रहल छथि। मिथिलांचल म' एहि एल्बम ल' केँ हुनक प्रशंसक म' खूब उत्साह देखल जे रहल अछि। जूली लोकगायिका सारदा सिन्हा क' अप्पन आईडियल कहैत छथि।
आजुक समय म' जूली केँ लोकप्रियता देश केँ कोन - कोन म' पसैर रहल अछि, संगहि जूली सभ लोकप्रिय गायक - गायिका केँ बिच अप्पन अलग पहचान बना रहल छथि।


text:
Friday, August 10, 2012
राज नाथ मिश्र - मस्ती
राज नाथ मिश्र
मस्ती
रातिक पहिल पहर बीत गेल छल। अलसाएल मदमातलि राजकुमारी रौशनआरा मसनदपर लुढ़कलि पड़ल छलि। चिन्ताग्रस्त प्रतीत होइत छलि। मुदा कामोत्तेजित वासनाक तीव्र चमकसँ ओकर आँखिमे एक विशिष्ट रंगत स्पष्ट परिलक्षित भऽ रहल छल। उत्तेजनाक पराकाष्ठाक कारणे ओकर गोर वर्णीय चेहरा असाधारण ढंगसँ रक्ताभ भऽ उठल छल । केराक बीर सनक धानी रंगक मलमलक पोषाकमे ओकर मांसलता झिलमिला रहल छल, जेना कि शीसाक स्वच्छ आ पारदर्शी बोतलमे मदिरा देखि पड़ैछ । ई पोशाक ओकर यौवनक मनोरम छटाकेँ बहुगुणित कए किछु अधिके कमनीय बना रहल छल। कामसुन्दरि रौशनआरा अप्रतीम यौवनक मलकानि छलि। ओकर रूपसागरमे किछु एहेन माधुर्य छल जे देखए बलाक मन अनायासे उन्मत्त भऽ उठैत छल। अंग-प्रत्यंग साँचमे ढलल-कोमलताक पराकाष्ठा कमनीयताक उत्तुंगता। मुख-माधुर्य विलाससँ परिपूर्ण कारी कारी केश, मदमातलि रतनार नयन। गौरवर्ण चेहराक रंग जेना दूधमे सिन्दूर घोरल। ठोर लालटेस, डाँर पातर, उन्नत उरोज, पुष्ट नितम्ब, कामाग्नि दहकाबएबला। ओकर सुषमा ओ लावण्य ककरहु मुर्छित करबा हेतु पर्याप्त। धानी वस्त्रपर सोनहुला जरी बड्ड फबि रहल छल। केश-पाश बड़ सुरूचिपूर्ण रूपेँ गाँथल छल, जइमे सँ निकलैत फुलेलक मधुर सुगंधि वातावरणकेँ मादक बना रहल छल आ तइमे चोटीमे गाँथल सुविकसित बेला फूलक मालासँ निकलैत सुवास तइ मादकताकेँ अभिवृद्धि कए रहल छल। माथपर कनेक लापरवाहीसँ राखल फिरोजी रंगक जरीयुक्त मलमलक ओढ़नी। गरामे लालरंगक मणिमालाक संगहि श्वेत मोतीमाल आपसमे ओझरा कऽ उन्नत उरोजसँ टकरा-टकरा कऽ खेल कए रहल छल। दुहू कानमे बेस भरिगर सोनाक कर्णफूल आ तइमे जड़ल हरित पन्ना। छातीपर चित्रमय विचित्र हार, तइमे अनेक हीरा जड़ल छल। नीलम जड़ल पहुँची हाथक शोभा बढ़ा रहल छल। अँगुठा छोड़ि सभ आँगुरमे अँगूठी, जइमे रंग-बिरंगा जवाहरात चमकि रहल छल। डाँरामे तीन आंगुर चाकर सोनाक डरकस। कोमल पएरमे चानीक पाजेब, जइमे लटकल छोट-छोट घुंघरूक संग श्वेत मोतीक लड़ी। संपूर्ण पोषाक अतरसँ सराबोर।
सल्तनते मुगलियाक शाही मुगल खानदानक दू गोट विशेषता खानदानक स्त्रीगणक दृष्टिएँ अति विशिष्ट रहल अछि। प्रथम ई जे शाही खानदानक स्त्रीगण लोकनि परदाक अभ्यन्तर रहैत छलि। मुदा सात परदाक तरमे रहितो राजनीति ओ कूटनीति सतरंजक माहिर खेलाड़िन सभ छलि। आ ऐ खेलमे पूर्ण दक्षता ओ चातुरीसँ हिस्सा लैत छलि। आ द्वितीयतः मुगल राजकुमारी -शाहजादी- लोकनिक बिआह नै होइत छल। यद्यपि शाहजादी लोकनिक अभिसार आ अनुचित गुप्त प्रेम प्रसंगक कथा कतेको बेर चर्चित होइत रहल छल मुदा मुगल बादशाह कहियेा ककरहु अपन जमाए नै बनबथि। ई निअम शहंशाह अकबर बनौलनि आ एकर अनुपालन सभ कियो परवर्ती मुगल बादशाह लोकनि कएलनि ।
...
कामवासनामे दहकैत रौशनआरा किछु काल मसनदपर ओङठल रहलि। फेर थपड़ी बजाए नौरिनिकेँ बजौलनि। राजकुमारीक इशारा पाबि नौड़िनि मदिराक सुराही ओ स्वर्ण प्याली प्रस्तुत कएलक। कामरसक पाँच-सात प्याली जखन कंठक नीचा उतरबाक छल कि राजकुमारी मदमस्त भए उठलि आ नौड़िनिकेँ गीत गौनिहारिकेँ बजएबाक आदेश देलनि। किछुए कालक पछाति स्वर लहरीक पंचम चतुर्दिक अपन साम्राज्य पसारि लेलक। मुदा मनक अशान्ति बढ़ैत गेल। उष्ण होइत शरीरकेँ शीतलता प्रदान करबामे मदिराक मादकता ओ संगीतक सरगम दुहू निष्फल रहल। उनटे उद्दीपन ओ उताप्ततामे आरो जुआरि आबि गेल। कामाग्निक बाढ़ि जखन हदक बान्ह तोड़बा हेतु आतुर भऽ गेल तखन ओ हाथक इशारासँ गीतगाइन लोकनिकेँ जएबाक आदेश देलनि। कामोत्तेजनासँ मुखाकृति आरो अधिक रक्ताभ भए उठल छल। श्वास-प्रश्वास तीव्रसँ तीव्रतर होइत होइत, बिरड़ो जेना आबि गेल रहए।
खासमखास नौड़िनि नसीमबानूक बजौहटि भेल । ओ उपस्थित भए चुपचाप मूड़ी झुकौने आदर भावे ठाढ़ि छलि।
--बादशाह सलामत अखन की कऽ रहल छथि?
--हुजूर ! अखन ओ दरबार-ए-खासमे आबि गेल छथि।
--की वाकयानबीस अपन रोजनामचा सुना देलक?
--अखन नै। अखन बादशाह सलामत बड़ी बेगम साहिबाक संग किछु अंतरंग बिचार-विमर्शमे लागल छथि।
--सुन तों जो। आ सुनने अबै। वाकयानवीस किछु नव खबरि सुनबैत छथि कि नै।
--बेस सरकार, जे हुकुम।
खास नौड़िनि नसीमाबानूक गेलाक उपरान्त राजकुमारी अपनहि हाथे मदिरा ढारि आेइमे गुलाबजल फेँटि पीबए लागलि। किछु क्षण टकटकी लगौने जड़ैत मोमबत्ती देखलनि आ फेर नौड़िनि बजएबाक हेतुए थपड़ी बजौलनि। पहरेदारिन नौड़िनि उपस्थित भेल।
--रजिया कतए अछि?
--सरकारक आज्ञाक प्रतीक्षामे बैसल छथि।
--ओकरा पठा दही आ देख ऐ बीचमे कियो भीतर नै आबए।
-- आदेश।
माथ झुकबैत पहरेदारिन बाहर भेल। रजिया आबि सलामी देलक। अलसाएल नजरिए ओकरा दिस तकैत राजकुमारी पुछलनि-
--काज भेलौ?
--जी सरकार।
--ज्योतिषीजी भेटलखुन?
--जी, जी हँ।
--सभ बात हुनका नीक जकाँ बुझा देलहुन।
--जी सरकार, आज्ञाक अपुरूपे सभ ठीक ठाक भऽ गेल।
--तोरा बुझेलाक अनुरूपे दारा शिकोहकेँ भ्रमित करबामे की ओ सफल रहलाह?
--जी सरकार। सोलहो आना राजकुमारीजीक इच्छानुसारे सभ किछु रहल ।
राजकुमारी देह परसँ ओढ़नी उतारि फेकैत पुनः मसनदपर ओलरि गेलि। किछु क्षण सोचलनि। पुनः मदिराक प्याली उठबैत चुस्की लेलनि।
--आ दोसर काजक की भेलौ?
--ओ हो भऽ गेल सरकार।
--सुभीतासँ?
--जी हुजूर।
--के छौ?
--एकटा अफीमची अछि हुजूर। बहुत दिनसँ जनैत छिऐक ओकरा।
--काज संवेदनशील छौक, से बुझै छही?
--सरकार हुजूर, अपने बेफिकिर रहियौ ने। सभटा नीक जकाँ हेतै।
--बेस तँ ठीक छौ। बनो एक प्याली।
आज्ञा पाबि रजिया प्यालामे मदिरा ढारलक। तइमे गुलाबजल फेँटलक आ सेवामे प्रस्तुत कएलक। मातलि राजकुमारी किछु विहुँसैत-
-- बेस आ तेसर काज?
--सेहो भऽ गेल हुजूर।
--कतए छौक?
--सरकारक खास कोठरीमे।
मुगल शाहजादी राजकुमारी रौशनआरा अपन गरास मोतीमाल उतारि रजियापर फेंकलनि। आ मुस्की दैत मदिरा दिस इशारा कएलनि। रजिया देबए लागलि।
ताबतहि नसीमबानू उपस्थित भेल। झुकि-झुकि कोर्निस करैत आदाब बजौलनि। राजकुमारी आँखिक इशारासँ रजियाकेँ बाहर जएबाक आदेश देलनि। मातलि रौशनआरा नसीमा दिस तकलनि।
--बादशाह सलामत ख्वाबगाह गेलाह?
--जी नै सरकार। अखन धरि तँ नै।
--खबरनबीस रोजनामचा सुनौलनि?
--जी हुजूर ।
--कोनो खास विन्दु?
--जी राजकुमार, दारा शिकोह ओइ चालीस कैदीक हाथ कटबा देलनि अछि जे शहजादा शुजाक संग लड़ाइमे बन्दी बनाओल गेल छल।
--आर?
--पछाति सरकारे औलिया आ शाहजादा दारामे खूब थुक्कम फजीहत भेल।
--कोन बातपर?
--बादशाह सलामतक कथनी छलनि जे तुरत सुलेमानकेँ आपस बजबा लेबाक चाही, मुदा दारा ऐ बातपर अड़ल रहथि जे सुलेमान शहजादा शुजाकेँ बंगाल धरि खिहारथि।
रौशनआरा बिहुँसि उठलि --दिव्य, बड़ सुन्दर। नसीमा तों बादशाह सलामतकेँ ख्वाबगाह जेबाकाल धरि ओतहि उपस्थित रहि सभ देख सुन।
--बड़ बेस सरकार।
कहैत नसीमबानू चलि गेलि। थपड़ी पड़ल, रजिया आएलि।
--अच्छा तँ तोँ ई बतो जे ज्योतषी शाहजादा दाराकेँ की कहलकै?
--सरकार, शाहजादा दाराकेँ ज्योतिषी नीक जकाँ बुझा देलनि अछि जे सुलेमान शिकोह ऐ अभियानमे विजयी भए लौटताह। अखनुक ग्रह-गोचर स्थिति पूर्णतया अनुकूल अछि। तँहि अखनहि बंगाल, बिहार, उड़ीसापर दखल कऽ लेल जाए।
--वाह, वाह, बेजोड़।
--जी सरकार। सभ तँ हुजूरेक उर्वरा मस्तिष्कक उपजा थिक।
--रजिया।
--सरकार।
--तोँ कहलेँ जे ओ बहुत मनभावन अछि।
--जी सरकार, खनदानी थिक हुजूर।
--अच्छा एक प्याली पिओ।
रजिया प्याली भरलक। शाहजादी रौशनआरा ओकरा एकहि साँसमे गटकि गेलि। प्याली ओंघरा देलनि। उठलि। ऊपरसँ नीचा धरि ऐंचैत, देह तोडै़त उठलि। बाजलि-- लऽ चल खास कोठरीमे, देखी आजुक रातिक शिकार केहन चुनलेँ अछि।
नौड़िन रजियाकेँ सहारा दैत उठौलक, शाहजादी रौशनआरा डगमगाइत खास कोठरीमे चलि गेलि....
Posted by Gajendra at 12:22 PM
Labels: राज नाथ मिश्र
Subscribe to: Post Comments (Atom)


text:
गजल@प्रभात राय भट्ट
गजलअप्पन जीनगी के अप्पने सजाएल करू
अप्पन स्वर्णिम भविष्य रचाएल करू
राह ककर तकैत छि इ व्यस्त जमाना में
अप्पन राह के कांट खुद हटाएल करू
बोझ कतेक बनल रहब माए बाप कें
कर्मशील बनी कय दुःख भगाएल करू
असफलता सं लडै ले अहाँ हिमत धरु
कर्मक्षेत्र सं मुह नुका नै पडाएल करू
हार मानु नै जीनगी सं जाधैर छै जीनगी
जीत लेल अहाँ हिमत के बढ़ाएल करू
चलल करू डगर सदिखन एसगर
ककरो सहारा कें सीढ़ी नै बनाएल करू
उलझन बहुत भेटत जीवन पथ में
पथिक बनी उलझन सोझराएल करू
हेतए कालरात्रिक अस्त नव-प्रभात संग
अमावस में आशा के दीप जराएल करू
------------वर्ण -१६------------
रचनाकार:-प्रभात राय भट्ट


text:
Friday, October 18, 2013
(36) सोनमाकाका
सोनमाकाका
भरि राति ओछाइनपर एक करसँ दोसर कर उनटैत-पुनटैत कखनो उठि कऽ बैसै तँ कखनो पेशाब करैले बाहर निकलै। पोह फटिते चिड़ै-चुनमुनीक चहचहेनाइ सुनि सोनमाकाका डिबिया नेसि कुट्टी काटए लगल। घरवाली रूपनीक इलाज करबैले डाक्टर ऐठाम जाएब छेलै। काल्हिए डेढ़ सएमे खस्सी बेचलक। सबेरे विदा हएब तखनि ने समैपर पहुँच बेर धरि घूमि कऽ आबि सकब सोचि सोनमाकाका औगताइ करैत गाम परहक काज सम्हारए लगल। घरवालाक चाल-चूल पाबि रूपनी सेहो उठि कऽ हाँइ-हाँइ मकैक िचक्कस निकालि चूल्हि लग पानि छींटि पजारलक। रोटिपक्का धिपै दुआरे चूल्हिपर चढ़ौलक। चिक्कसमे लसिए ने पकड़ै तँए बेसी काले सानि दुनू हाथ पानिमे भिजा-भिजा रोटी बना रोटिपक्कामे देलक। रोटिपक्कामे रोटी दऽ कोठीपर रखल मौनीसँ चारिटा अल्लू निकालि चूल्हिमे घोंसिएलक। जाबे किरिण फूटै ताबे रोटी आ सन्ना बनौलक। सोनमाकाका नादिमे कुट्टी दऽ पानि छींटि दुनू हाथे मिला गाएकेँ घर-सँ-बाहर केलक। लोटा लऽ कलपर जा हाथ-मुँह धोइ पानि नेने आएल। अपनेसँ पिरही लऽ जलखै करैले बैसल। रूपनी पतिकेँ थारी आगूमे दऽ कलपर जा हाथ-पएर धोइ आबि चूल्हिए लग बैस खाए लागलि। जलखै खा धोती, गोल-गला आ पएरमे चट्टी पहिरि सोनमाकाका रूपनीकेँ कहलक-
“केते दूर जाए पड़त से नै बुझै छिऐ, फुर्ती करू?”
काँख तर छाता कान्हपर तौनी, धोतीक खूटमे रूपैआ बन्हलक। रूपनीकेँ हुक्काक चहटि। बिना हुक्काक भरि दिन केना कटतै तँए बीड़ी-सलाइ खोंइछामे लऽ तैयार भेल। आगू-आगू सोनमाकाका पाछू-पाछू रूपनी बाजार दिसुका बाट पकड़ि विदा भेल।
तिनमहला भारी-भरकम मकान देखि सोनमाकाकाकेँ फाटकसँ भीतर जाइक साहसे नै होइ। पीचपर ठाढ़ भऽ रिक्शाबलाकेँ पुछलक-
“बौआ, डाक्टर साहैब ऐठाम जाएब?”
“जा-जा वएह मकान डाक्टर साहैबक छियनि।” रिक्शाबला हाथक इशारा दैत कहलक।
पीचसँ उतरि फाटक लग सोनमाकाका जाइते छल आकि खाटपर टँगने एकटा रोगीकेँ भीतर जाइत देखलक। सोनमोकाका पाछू-पाछू बढ़ल। लोकक करमान लगल देखि रूपनीक दिल दहलि गेल। मने-मने बाजलि-
“बाप रे बाप, एते दुखता केतएसँ एलै। असकरे डाक्टर साहैब केना इलाज करथिन।”
सोनमाकाका भीतर जा कम्पाउण्डर लग फीस दऽ पुरजा बनौलक। पुरजा दैत कम्पाउण्डर सोनमाकाकाकेँ कहलक-
“ताबे बाहर जा बैसू। जखनि नम्बर आैत तखनि सोर पारि लेब।”
सोनमाकाका बाहर निकलि फुलवाड़ीमे घूमि-घामि फूल देखए लगल। रंग-बिरंगक फूल फुलवाड़ीमे। कोनो-कोनो सुगंधित आ कोनो-कोनो बिना सुगंधेक। किआरी बनल। पतियानीमे फूलक गाछ रोपल। पटैले पनिबट बनल। टहलै-बुलैले दू हाथ चाकर रस्ता। रस्तापर गदगर दुभि। पछबारि भाग नीमक गाछ तर बैस सोनमाकाका तमाकुल चुनबए लगल। चून झाड़ि तमाकुल मुँहमे लऽ आगू तकलक आकि दस-बारहटा खढ़ियाकेँ गाछक दोगे-दोग दौगैत देखलक। कोनो उज्जर, कोनो कारी, कोनो भटरंग देखि दुनू परानी सोनमाकाका देखए लगल। हवा सिहकैत। नीमे गाछ तर गमछा बिछा सोनमाकाका पड़ि रहल। थोड़े-काल पछाति कम्पाउण्डरकेँ सोर पारिते दुनू गोटे डाक्टर लग पहुँचल। रूपनीकेँ ब्रेन्चपर बैसा डाक्टर आला लगा जाँच करए लगलखिन। बिमारीक भाँज नै बूझि डाक्टर साहैब सोनमाकाकाकेँ पुछलखिन-
“केते दिनसँ बिमार छथि। की सभ होइ छन्हि?”
मिरमिरा कऽ सोनमाकाका बाजल-
“पौरूँका साल गाममे हैजा भेलै। बड़ लोक मुइलै। हमरो जेठका बेटा आ मझिली बेटी मरि गेल। तहिएसँ बिमारीक परबेस भऽ गेलै।”
“केतेक बाल-बच्चा अछि?”
“आब एक्केटा छोटकी कनटिरबी रहल।”
डाक्टर साहैब एकटा टाँनिक लिखि कागत दऽ देलखिन। कम्पाउण्डर सामनेमे रोडक पच्छिम दबाइ दोकान हाथक इशारासँ सोनमाकाकाकेँ देखा देलक। खाट उठा कऽ जे अनने छल ओकरा देखि सोनमाकाका पुछलक-
“भाय, तोरा रोगीकेँ की भेल छह?”
माथ कुरियबैत ओ बाजल-
“की कहब भैया, हमरा भायकेँ दूटा स्त्री। अपने हर जोतए गेल रहए। आँगनमे दुनू सौतिन झगड़ा करए लागलि। छोटकी बुफगर। ओ बड़कीकेँ उठा कऽ सिलौटपर पटकि देलक आ मुकियाबए लगल। मुकियबैत-मुकियबैत बेहोश कऽ देलक। जाबे भैयाकेँ खबरि होइ आ आबै ताबे थारी-लोटा-नुआक मोटरी बान्हि समदौआ पड़ा गेल। हमहूँ गामपर नै रही। जखनि एलौं तँ देखलिऐ। लगले एक सए रूपैआ पितियाइनसँ लऽ टँगने एलौं।”
दबाइ-फीस लगा सोनमाकाकाकेँ सए रूपैआ खर्च भऽ गेल। रूपैआ गनि देखलक तँ पचास रूपैआ बँचल। मने-मन सोनमाकाका सोचलक जे कहिया बाजार आएब कहिया नँइ। बिछानोक तकलीफ अछि आ अन्नो राइ-छित्ती होइत रहैए। किराना दोकान जा सुपारीबला खलिया चारिटा प्लास्टिकक बोरा कीनि लेलक। अन्न रखैले दूटा बोरे राखब आ दूटाकेँ सियिन उधारि कऽ बिछानो बना लेब। पथारो सूखत आ सुतबो करब। जखनि बाजारसँ बहराएल आकि धक् दऽ सोनमाककाकाकेँ मन पड़ल जे बाजार एलौं किछु खेलौं कहाँ? घूमि कऽ कनी आगू बढ़ल आकि मुरही-कचड़ी बेचैत एकटा बुढ़ियाकेँ देखलक। पाँच रूपैआक मुरही-कचड़ी मिला सोनमाकाका किनलक। अदहा अपने गमछाक खोचड़ि बना लेलक अदहा धरवाली रूपनीकेँ देलक। रूपनी खोंइछामे लऽ लेलक। दुनू गोटे रस्तो चलै आ खेबो करै। कचड़ीकेँ गुडि़ मुरहीमे सोनमाकाका मिला देने रहए। थोड़े दूर आगू बढ़ल तँ मुँहमे मिरचाइक टुकड़ी पड़लै। कड़ू मिरचाइ रहने सोनमाकाकाकेँ हुचकी उठलै। दुनू आँखिसँ नोर सेहो गिरए लगलै। जहाँ हाथसँ नोर पोछलक आकि आँखिओमे लागि गेलै। पानिक केतौ पता नै। सोनमाकाका सुसुएबो करै, आँखिसँ नोरो चुबै आ हुचकबो करै। मील भरि जखनि बढ़ल तँ रस्ताक बगलेमे उतरबारि भाग इनार देखलक। इनार देखिते सोनमाकाकाकेँ हूबा भेल। इनारक चारू कात सिमटीक लहरा बनल। चारि-पाँच गोटेकेँ पानि भरैत देखि हिचकैत सोनमाकाका कहलक-
“बुच्ची, कनी पानि पिआबह, कड़ू लगल अछि।” बिच्चेमे हुचकी उठलै। हुचकैत आ सुसुआइत सोनमाकाकाकेँ देखि पनिभरनी सभ आँचरसँ मुँह दाबि-दाबि हँसबो करए। करिया डोलमे पानि भरि सोनमाकाकाकेँ देलक। पानि पीब सोनमाकाका इनारक बगलेमे कनैल फूलक छाहरिमे बैस खाए लगल। करिया भूल्लीकेँ कहलक-
“हे गै पितरिया आँखिवाली बाबाकेँ देखि-देखि हँसै छीही?”
आँखि डेढ़ करैत भूल्ली करियाकेँ कहलक-
“हे गै जरसी गाए, अनके टेटर देखै छीही। रूपनीदादी अखनो दुनू गोटे हाट-बाजार घूमैले जाइत अछि।”
बिच्चेमे नेंगरी बहिरीकेँ कहलक-
“अपना सभ चल। एकरा दुनूकेँ ठिठियाए दही। नहेबो ने केलौं हेन।”
सोनमाकाका पानि पीब तमाकुल चुनबए लगल। रूपनी बीड़ी नेसि पीबए लागलि। दुनू गोटे रस्ता धेलक। अपना गामसँ कोस भरि पाछूए दुनू परानी सोनमाकाका रौदमे गरमा गेल। रस्ताक बगलेमे पीपरक गाछ देखि सुसताए लगल। भोलबाकेँ पहिनेसँ सुसताइ देखि सोनमाकाका पुछलक-
“तँू केतएसँ अबैत छेँ भोला?”
उठि कऽ बैसैत भोलबा उत्तर देलक-
“तेल पेरबैले गेल छेलौं। रौदमे मन घूमए लगल। काकीकेँ केतए लऽ गेल छेलहक?”
“की कहबौ भोला। तीन सालसँ विपतिए-विपतिमे पड़ल छी। साल भरिसँ बुचिया माए तरे-तर खियाइत जाइत अछि। पहिने होइ छेलए जे बेटा-बेटी मुइलाक सोग भऽ गेलै। मुदा डाक्टर लग गेलौं तँ बिमारी ठहरल।”
“देखहक काका, एे देहियाकेँ कोन ठेकान। मुदा जाबे तक शरीरमे पराण रहै छै ताबे तक सेवा करैक चाही। जाबे तक आँखि तकै छह तेतबे काल ई दुनियाँ। स्वर्ग-नर्क सभ एतै छै।”
“बेस कहलेँ भोला। ई तँ अपनो सोचै छी जे घरवालीक भार घरबलापर रहै छै।”
“काका, हमर विचार अछि जे दोसर बिआह कऽ लैह। बिना बेटे बापकेँ गति नै होइ छै।”
“भोला तँू चौल करै छेँ। बुढ़ाड़ीमे दोसर बिआह कऽ गरदनिमे ढोल बान्हब। जाबे थेहगर छी कहुना-कहुना दिन कटिए जाएत। बादमे बूझल जेतै।”
तीनू गोटे गाम दिस चलल। थोड़े आगू एलापर पिपराहीमे हल्ला सुनलक। कान लग हाथ दऽ दऽ सभ सुनै जे हल्ला कथीक होइ छै। ओना गामे छिऐ, कोनो-ने-कोनो हल्ला होइते रहै छै। हल्ला सुनि डेगो नम्हर दैत बढ़ल। गाममे प्रवेश केलक तँ हल्ला स्पष्ट सुनाइ पड़ए लगलै। कियो कहै ‘नीक भेलै’ तँ कियो कहै ‘अधला भेलै।’ तीनू गोटेकेँ कोनो भाँजे ने लगै। रस्ताक दछिनबारि भाग मुनेसरकेँ दरबज्जापर बैसल देखलक। तीनू गोटे रस्ता छोड़ि मुनेसर ऐठाम जा पुछलक। मुनेसर अखरे चौकीकेँ अंगपोछासँ झाड़ि तीनू गोटेकेँ बैसैले कहि कहए लगलै-
“बजैत लाज होइए। मुदा जब पुछलौं तँ कहबे करब। आ-हा-हा रामलोचनकाका छल। कहयो केकरो अधला नै केलक आ ने केकरोसँ कहियो मुहाँ-ठुठी भेलै। सभ साल कातिकमे भोज कऽ सौंसे गौआँकेँ खुआबै छला। कोनो चीजक कमी नै। वेचारे मरला अाकि तेहेन चालि-चलनि बेटा धेलक जे सभ सम्पति बोहा देलक। घैला-घैले ताड़ी पीब अनेरो लोककेँ गरियबै। घराड़ीओ नै बँचलै। बापक रखल नाओं रामकिसुन रहै जेकरा सभ बतहा कहए लगलै। वएह मुइल तँए कोइ नीक कोइ अधला कहै छै।”
सोनमाकाका मुनेसरसँ पुछलक-
“परिवारमे के सभ छै?”
“एकटा तेरह-चौदह बर्खक बेटा छै। ओहो मइटुग्गर अछि। समदौआ बहु जे छेलै ओ मास दिन पहिने भागि गेलै। अन्न-अन्नकेँ बतहा मुइल। अँगनामे ओहिना पड़ल अछि। ने बाँस छै जे चचरी बनत, ने कपड़ा छै। लगमे बैस बेटा कनै छै।”
मइटुग्गर सुनि रूपनीक आँखिमे नोर आबि गेलै। सोनमाकक्काक हृदए पसीज गेलै। बजिते-बजिते मुनेसरक आँखिमे सेहो नोर आबि गेलै। सोनमाकाका मुनेसरकेँ कहलक-
“भाय साहैब, मुरदा जरा दियौ। बेटा धन छिऐ, चरबाहिओ करि कऽ जीबे करतै।”
सोनमाकक्काक विचार सुनि मुनेसरक मन बदलि गेल। चौकीपर सँ उठि बाजल-
“सभ कोइ चलि कऽ देखियौ। जौं कोनो जोगार हेतै तँ अँगनेमे बेटासँ मुँहमे आगि दिया गारि देबै।”
रामकिसुन बतहाक बेटाक नाओं भुखना। जहिना पूब मुहेँ बतहा सूतल तहिना अछि। भुखना लगमे बैसल कनबो ने करैत। केते कानत। कनैत-कनैत मुँह दुखा गेलै। जहिना अोसमे भीजल दुभि रौद लगिते सूखि जाइ छै तहिना मुनेसरक क्रोध भुखनाक दशा देखि सूखि गेल। हृदए पिघलि गेलै। डेन पकड़ि मुनेसर भुखनाकेँ उठा कहलक-
“बच्चा, अखनिसँ तोरा हम बेटा बना रखबौ।”
मुनेसरकेँ देखि टोलोक लोक एकाएकी आबए लगल। सोनमाकाकाकेँ जे बीस रूपैआ बँचल छल ओ डाड़सँ निकालि कपड़ा लेल देलकै। मुनेसर अपने गाछीमे जरबैले सेहो कहलक। जारनि आ चचरीक बाँस सेहो देलक। सभ मिलि बतहाकेँ जरौलक। समाज समुद्र होइ छै। अधला-सँ-अधला आ नीक-सँ-नीक सबहक समाबेश समुद्रे जकाँ समाजोमे होइ छै।
गरमी मास रहने सोनमाकाका भोरे हाँसू-छिट्टा लऽ घास लेल विदा भेल। कनी आगू बढ़ल तँ मोनमे एलै जे भुखनाकेँ ऐठाम आनि बेटीक संग बिआहो कऽ देबै आ रखिओ लेब। घुिर कऽ आबि हाँसू-छिट्टा रखि छाता लेलक आ पिपराही विदा भेल। पिपराही जा मुनेसरकेँ कहलक-
“भाय, हमरो बेटा नै अछि, एकटा बेटी अछि। विचार भेल जे भुखनाकेँ बेटीसँ बिआह कऽ जमाए बना रखी। अोहू बच्चाकेँ नीक हेतै आ हमरो दुनू परानीकेँ।”
हँसैत मुनेसर बाजल-
“तेलोसँ चिक्कन। अखने भुखनाकेँ नेने जाउ।”
सोनमाकाका भुखनाकेँ संग केने अपना ऐठाम आएल। गाममे जेते घरहटिया अछि सभकेँ सोनमेकाका सिखौने अछि स्कूल जकाँ सोनमाकाका घर बन्हैक एक-एकटा काज करैक लूरि सभकेँ सिखौने तँइ सभ काका कहैत।
Subscribe to: Post Comments (Atom)


text:
शनिवार, 24 फ़रवरी 2018
पीएनबी केर बाद सामना आयल एकटा आओर बैंक घोटाला
दिल्ली : पंजाब नेशनल बैंकमे करीब 11 हजार करोड़ टकाक घोटालाकेँ खुलासा केर बाद आब सरकारी क्षेत्रकेँ बैंक ओरिएंटल बैंक ऑफ कॉमर्स बैंकमे सेहो 390 करोड़ टकाक घोटाला सामना आयल अछि। टाइम्स ग्रुपकेँ खबैरक अनुरूप ओबीसी बैंक अहि घोटालाकेँ जानकारी आ शिकायत सीबीआईसँ पछिला 6 मास पहिने कएने छल। 6 माससँ अहि मामिलाकेँ सीबीआई दबाकय राखने छल जे आब जाकय दिल्ली स्थित एकटा ज्वेलरी दोकान (स्टोर) केँ खिलाफ केस दर्ज केलक अछि जेकर जाँचमे सीबीआई जुटि गेल अछि।
सीबीआई अधिकारी 390 करोड़ रुपैयाक घोटाला केँ मामिलामे बृहस्पतिदिन करोलबाग स्थित द्वारका दास सेठ इंटरनेशनलकेँ खिलाफ केस दर्ज केलक अछि। ई कंपनी सोना, चांदी आ हीरा केर ज्वेलरीके मैनुफैक्चरिंग आ ट्रेडिंग करबाक काज करैत छल। कंपनी केर जिम्मा पंजाबी बागक रहनिहार सभ्य सेठ आ रीता सेठक हाथमे छैक। सीबीआई द्वारा दर्ज एफआईआरमे सराय काले खां केर रहनिहार कृष्णकुमार सिंह आ रविकुमार सिंहकेँ नाम सेहो अछि जे अहि कम्पनिसँ जुड़ल अछि।
बैंक अहि मामिलामे अपन शुरुआती जाँचमे पेलक जे सभ्य सेठ आ कम्पनिसँ जुड़ल आन लोक पछिला 10 माससँ अपन-अपन घरो पर नहि देखाएत छल जाहिकेर बाद बैंकके अधिकारी सब 16 अगस्त, 2017 केँ द्वारका दास सेठ इंटरनेशनल केँ खिलाफ सीबीआई सँ शिकायत केलक। बैंक अंदेशा जतौलक जे सभ्य सेठ सेहो नीरव मोदीये जेना देश छोरि भागि गेल अछि। जनतब हो जे नीरव मोदी सेहो पंजाब नेशनल बैंककेँ खूब नीकसँ चूना लगाकय भागल अछि। पीएनबी घोटालाकेँ बाद सीबीआई हरकतमे आयल आ ओबीसी केर शिकायत पर द्वारका दास सेठ इंटरनेशनल कम्पनीकेँ खिलाफ केस दर्ज केलक अछि।
Labels: दिल्ली


text:
आशीर्वचन
प. हरिमोहबं झा
सौ. शेफालिका वर्मा के हम तहिये स जनैत छियेंह जहिया ओ दस-ग्यारह वर्षक बालिका छलीह . हुनक पीता ( बंधुवर श्री ब्रजेश्वर मल्लिक ) , ओ यदा कदा अपन रानीघाट लग निवास मे निमंत्रण देत रहैत छलाह ( जाहि मे षटरस ओ नवरस दुहूक समावेश रहैत छलैक ) . साहित्य गोष्ठी क परिसमाप्ति 'मधुरेण ' होइत छलैक.
ओही माधुर्यमय वातावरण मे मेधाविनी कन्याक प्रतिभा संस्कार विकसित होइत गेलैन्ह...आई ओ एक सुकुमार शब्द-शिल्पिनी कवियत्री -लेखिका क रूप मे विख्यात छैथ. हम हुनक 'स्मृति रेखा ' मे मर्मस्पर्शिनी भावुकता देखि शुभकामना प्रकट केने रहियेंह जे एक दिन ओ 'मैथिली क महादेवी ' रूप मे प्रसिद्द हेतीह, आय हुनक 'विप्रलब्धा मे भावनाक कोमलता करूँ रस्क परिपाक देखि ओ आशा पल्लवित भ गेल अछि. 'शेफालिका' अपन नाम सार्थक करैत निरंतर सिंगारहार क माला गुंथी वाणी देवीक मुकुट पर अर्पित करैत रहथु, इयह आशीर्वाद देत छियेंह ..
................
टिकिया टोली ,पटना मिति १७. १२. '७७
मंगलकामना
मणिपद्म
श्रीमती शेफालिका वर्मा स्वयं साकार 'विप्रलब्धा' छथि . भावनाक एकटा सहज सिहकी मे हिनक अश्रु विन्दु जे झहरी जायत छैन्ह ताहि मुक्ता स सज्जित आखर मे ई कविताक फूल अंकित करैत छथि. .एकटा कलामयी मैथलानी , एकटा सिस्कैत कवियत्री आ एकटा भावभिजल व्यक्तित्व हमरा बंगलाक सुप्रसिद्ध कवियत्री अरुदत्त आ तरुदत्त क झांकी भेटे लागैत अछि हिनक पाती सब मे ..
आर अधिक सफलता ,आर अधिक मंगल कामना क संगे..
बेहडा , १४. ७ ७७
शुभासंसा
डॉ. सुधाकांत मिश्र
अंतिम साँस सँ पहिने आस रहैत छैक ,जे कोनो आसरा भेटे ,ओ साँस जे जा रहल हो , तं रुकि जाय. तहिना मैथिली क महादेवी ( हरिमोहन बाबुक शब्द मे ) एहि संग्रह सँ मैथिली क दुबैत आस कें निश्चय बचा लेलनि. ची. शेफाली मैथिली लेल आय केवल हस्ताक्षरे नहि, महत्वपूर्ण दस्तावेज छथि . हुनक विप्रलब्धा ,जे हुनक चुनल आ प्रिय कविताक प्रथम संग्रह थीक ,सँ प्रत्येक पाठक पठिकाक आंखि नोरा जेतान्ही . शब्द कें पीड़ा के माध्यमे उद्घोष करब ओ पीड़ा कें पुनः शब्द मे आनब सोझ अग्निपरीक्षा नहि . हमरा हर्ष अछि जे शेफाली एहि अग्नि परीक्षा मे सवा सोलहो आना खरा भेल छथि !
हम एहि कृति क स्वागत करैत सहर्ष मैथिली क विशाल पाठक वर्ग कें समर्पित करैत छी. पीड़ा सँ मधुर रचना कोनो नहि , पाठक सँ बढ़ी रचनाक निर्णायक केओ नहि . सहृदया ओ ममतामयी शेफाली जीवनक रंग विरंगी चित्र मे पिदाक स्वर अनने छथि. ........
मंत्री,मैथिली अकादेमी, इलाहाबाद , मिति-१३. ७. '७७
अभिमत
आरसी प्रसाद सिंह
श्री मति शेफालिका वर्माक हस्ताक्षर मे मैथिली क एकटा एहन कवयित्री क उदय भेल अछि जे थोड्वे काल मे साहित्य-जगत पर अपन प्रभाव जमा नेने छथि. .हुनक कविता संग्रह 'विप्रलब्धा' के देख्वाक अवसर हमरा हस्त्लेखे रूप मे भेटल छल, जखन हम कोनो कवि गोष्ठी मे सम्मिलित हेवा लेल सहरसा गेल छलों . मंच परक भीड़ भाद एवं अस्तव्यस्तता रहितो जे किछु उनता पुन्टा के देखल फेर कवयित्री क मुंह सँ सुनल से मोन मुग्ध क देलक . शेफालिका जीक कविता मे नवीनता क संग संग मौलिकता अछि. . समाजक बदलल परिवेश मे वर्तमान व्यक्ति केर मनोदशा , भावना एवं अनुभूति जाही प्रकारे प्रभावित भेल अछि से विप्रलाब्धाक कवयित्री द्वारा एकदम आधुनिक सन्दर्भ मे वाणी पाओल अछि. से ग्रंथक नाम विप्रलब्धा कोनो रीतिकालीन अतीतक खाहे जतेक विज्ञापन करओ ,मुदा ओकर प्रत्येक रचना अपन एक एक पाती मे युग बोधक अदम्य स्वर झंकृत क रहल अछि. की भाषा ? की भाव? दुहु मे शेफालिका जी क परतरी नहि ! प्रेम-प्रसंग पर हुनक चुटकी ,व्यंग..दाम्पत्य जीवन सँ प्रेरणा ग्रहण करितो कतेक असम्पृक्त भ जायत अछि--से केओ मर्मी व्यक्ति सहजही ब बुझि सकैत अछि . काव्यक सरसता राखैत किछु एहेन बात कही देब ' जे अजगुत लागय---एकाएक चौंका दिय से शेफालिका वर्मे स भ सकैत अछि
भरल पुरल परिवार, छः संतान के जन्म देनहारी आ तेन स्वास्थ्य सँ दुर्बल, पेशा सँ वकील पाती के सब तरहे सुखी करैत ,नगर आयुक्तक पदभार ग्रहण करैत ..आ कोना काव्य रचना क लैत छैथ ? कोंन तरहे गुनगुनेवाक समय निकाली लैत छैथ ? गृहस्थी क जाहि मरुभूमि मे कतेक कवि-कवयित्री क रस श्रोत सुखी गेल , ताहि प्रपंच मे कोना हुनक कवि ह्रदय मात्र जीविते नहि - सरसता आ वचन-विदग्धता क प्रचार प्रसार क रहल अछि से वास्तव मे अभिनंदनीय , बारम्बार वन्दनीय अछि.
'विप्रलब्धा' क प्रति सामने प्रस्तुत नहि रहने कोनो कविताक पंक्ति उधृत क हम केकरो हठात चमत्कृत करवा मे असमर्थ भ रहल छी. किन्तु प्रबुद्ध पाठक सँ आशा राखैत छी जे स्वयम हमर उक्ति क यथार्थता मे प्रवेश क सत्यासत्य्क निर्णय एवं काव्यक रसानुभूति --दुनु एक संग अनुभव क लेतः . ओना मिथिला मिहिर ६ जुलाई १९७५ केर अंक मे प्रकाशित 'एक भावना' आ 'इजोरियाक भाषा' शीर्षक कविता शेफालिका जी क शैली,भाषाक ओ उदाहरण पेश क रहल अछि जे कहवाक हमर अभीष्ट अछि. हम शेफालिका जी कें ई शुभकामना करैत ई अभिमत समाप्त का चाहैत छी जे ओ एहिना मैथिली क मंदिर मे नव नव उपहार देत रहथु , जाहि सँ यदा-कडा हमरो भारती -भक्त लोकनी के सरस प्रसाद भेटैत रहे.
अंत मे एकटा सब सँ मधुर बात आ हमर कथन शेष ! शेफालिका जीक स्वयम अपन मुंह सँ कहल --गोष्ठिय मे - हमरा तं पहिनो सँ बुझलो नहि छल. . से हुनक नाम शेफालिका क उत्प्रेरक सन्दर्भ. तखन हमर एकटा कविता शेफालिका शीर्षक कविता प्रकाशित भेल छलैक. आ लागले कवयित्री क जन्म होइत छान्ही. पिटा साहित्य-प्रेमी, तेन, स्वाभाविके जे अपन नवजात कन्या केर नाम ओही कविता पर शेफालिका राखी देलनि . एके संग ओ कविता आ ई कन्या दुनु सर्र्थ्क भ गेलीह . आ देखू सरस्वती क कृपा बालिका भ गेलीह कवयित्री भावुकता सँ भरल , ममता सँ ओत-प्रोत ; आ हमर ओ कविता एकटा जिवंत काव्य-प्रतिमा मे रूपांतरित भ गेलीह. ई केकर सौभाग्य ??
९.७.'७५
अपनी ओर से
ईश्वरी प्रसाद, भा. पर.से. आयुक्त ,सहरसा
श्रीमती शेफालिका वर्मा से मेरा परिचय सहरसा आने पर ही हुआ . यहाँ ही मुझे उनके गीतों को पढने और सुनने का अवसर मिला.
यद्यपि उन्होंने हिंदी मे भी कवितायेँ लिखी हैं किन्तु उनका प्रधान काव्य क्षेत्र मैथिली ही रहा है. . 'विप्रलब्धा' उनके द्वारा लिखे गए मैथिली गीतों का एक अनूठा संकलन है. वास्तव मे यह एक संवेदनशील , कोमल आत्मा के घायल गीतों का संग्रझ है. वेदना ही इनके काव्य-यात्रा का पाथेय है और मैथिली की उदीयमान कवियत्री अपनी भावनाओं का अर्द्धदान , उन्ही के शब्दों मे ..
'उरक पीड़ामय नव- मन्दिर मे
समर्पित पूजाक ई शतदल ,,,'
द्वारा कर रही है .
विप्रलब्धा मे गीत तथा स्फुट काव्य हैं तथा है इनमे लोकगीतों का स्वर एवं आनंद. . किन्तु इन सब की चरम परिणति रहस्यवाद मे ही हुई है. मन की सीमा के भीतर स्मृति से विह्वल अंतर तन की करा मे तडपता न रह जाये अतः विप्रलब्धा आत्मा की दुर्लंघ्य सीमाओं को पर कर असीम के निस्सीम प्रेम के लिए तड़प उठती है.! इसीलिए तो ये कहती हैं...
प्रिये नहि आयल नाहीये आयल
दीप-आरती बारल रहले ..
या फिर वे कहती हैं
केलों प्रेम हमर स्वीकार ----
हम रही छलौं भटकल / पाबी नहि सकलौं मंजिल
मोंक पंछी उडी उडी थाकल / साँस तान डहल तिल तिल ,..
कवियत्री की संवेदनशीलता अनंत विस्तार रखनेवाली एवं भावों का सूक्ष्म निरिक्षण करनेवाली है. इस लघु गीति-काव्य मे प्रगाढ़ स्नेह एवं करुना , सुख की स्मृति एवं विरह की दारुण पीड़ा ---दोनों का संगम आदि से अंत तक चलता है जो बहुत ही मनोहर है.
इन पंक्तियों मे कितनी करुना है....
अहाँ हमरा सँ प्रीत नै क सकैत छी
नै करू
हमर सोच कें जीवन नै द ' सकैत छी नहीं दिय'
काँटों मे गुलाब मुसकैत छैक
मुसकाय दियोक
यानी हम जहिना जीवित छी
जिव' दिय'..
इनके गीत विकल निर्झरनी के समान प्रिय के संधान मे गुंजित हो उठता है , जैसे
मुठी भरी सिंगारहार
छिरिया गेल चारू काट
एकटा हंसी अहाँक
सपन भेल स्वर्ण प्रभात......
ओह! ई सिंगढ़ारी हंसी / आ कैक्तास्क जिनगी
काँट भरल गुलाब नेने / मुसकाय रहल फुनगी..
-------------------------ये पंक्तियों सुधा-स्नात हैं , इन्हें मैंने बार बार पढ़ा है. तथा इनसे आनंद तथा रस उठाया है. 'नवगति', 'नवल-तालछन्द' नव, ' लेकर चलनेवाली यह रचना अभिनव उपमाओं को प्रस्तुत कर कवयित्री की प्रौढ़ता , वग-विदग्धता एवं कल्पनातीत कल्पना का परिचय देती है. जैसे
अपन सोचक बेडिंग दिमागक कम्पार्टमेंट मे
रिजर्व बर्थ पर देत छी पसारि
कल्पनाक रंग विरंगी बिछौन
बेडिंग मे स गेल बहिराय......................
श्रीमती शेफालिका वर्मा का यह प्रथम पुष्प जो अपनी कमनीयता , रमणीयता , वर्ण एवं सौरभ मे अनुपम है , रसग्य पाठकों को समर्पित है . कवियित्री का विश्वास है ..
कख्नाहूँ देखब देखी लेब
अपन छवि हमर उर-दर्पण....
हमारी शुभकामना है कि मैथिली काव्यकृति पर प्रस्फुटित रस फुहारों मे भीनी स्नेह-सुरभित शेफालिका जी के पुष्प राशि राशि बिखरें.....
शुभेच्छा
डॉ. रामकुमार वर्मा
अखिल भारतीय मैथिली सम्मलेन, इलाहाबाद मे कवियत्री शेफालिका की प्रतिभा से मै जितना प्रसन्न हूँ उतना ही चकित भी हूँ. इतनी छोटी अवस्था में उन्होंने साहित्य में जो अंतर्दृष्टि पायी है वह उनके स्वर्णिम भविष्य की अग्र्सुचिका है. . उनके काव्य संग्रह 'विप्रलब्धा' का भावोत्कर्ष आज के नवयुग के कवियों के लिए अनुकरणीय है.
सम्मलेन के अधिवेशन में उन्होंने एक सर्वोत्कृष्ट सम्मान भी अर्जित किया, उन्हें डॉ. उमेश मिश्र स्मृत स्वर्ण-पदक से आभूषित किया गया . उनकी काव्य-प्रतिभा भविष्य में और अधिक सम्मान की अधिकारिणी होगी , इसमें कोई संदेह नहि.
मेरा उन्हें हार्दिक आशीर्वाद है की वे भारतीय साहित्य और संस्कृति में योग देकर और भी बड़े सम्मान और अलंकरण प्राप्त करें और हमारे देश और साहित्य को उं पर अभिमान हो..
साकेत. इलाहाबाद-२
२४.१२. ७८..


text:
जल संसाधन विभाग बांध क' बचेबाक लेल दिन-राति एक केना अछि। बाढ़िक कारण भसही गाम केर अस्तित्व समाप्त भेलाक बाद सारण बांध पर कटाव निरोधक काज कराओल जे रहल अछि। ओतहि, जखन सारण बांध स' गंडक नदी केर दूरी कैको सौ मीटर छल, तखन ग्रामीण सभ जल संसाधन विभाग सँ ल'क' जिला प्रशासन तक मदैद लेल गुहार लगौना छल। मुदा ग्रामीण सभक गुहार काज नहि आयल आओर हजारों एकड़ म' लागल कुसियारक फसल आओर खेत गंडक म' विलीन भ' गेल।
जखन एक सप्ताह म' गंडक के पैन तटबंध लग पहुंच गेल आओर सारण बांध म' कटाव शुरू भेल, तखन अधिकारी सभ द्वारा बोल्डर पिचिंग, प्रोकोपाइन आओर पत्थर के ठोकर बना कटाव निरोधी काज कराओल जे रहल अछि। विभागीय लापरवाही ल'क' गंडक दियारा संघर्ष समिति भसही गाम लग बांध पर सात दिन धरी धरना देलनि आओर अप्पन विरोध प्रकट केलनि। स्थानीय लोग सभ बांध बचाव काज युद्धस्तर पर नहि होयबा पर उग्र प्रदर्शन केर धमकी देना छथि।


text:
भागलपुर : 15 मई कए भागलपुर एयरमैप पर आबि जाएत। निजी विमानन कंपनी स्काईफिशर एयरवेज लिमिटेड भागलपुर स हवाई सेवा शुरू करबाक घोषणा क देलक अछि । भागलपुर स विमान पटना, गया होइत वाराणसी तक जाएत। फेर एहिना लौटत । प्रतिदिन इ सेवा उपलब्ध होएत। स्काईफिशर एयरवेज एहि संबंध मे जिलाधिकारी कए सूचित क देलक अछि। डीएम कए लिखल गेल पत्रमे स्काईफिशर एयरवेज लिमिटेड क मैनेजिंग डायरेक्टर ऋषिकेश मिश्रा कहलथि अछि जे सिंगल इंजन वाला इ एयरक्राफ्ट 12 सीट क अछि । एकर निर्माण सेसना एयरक्रांफ्ट कंपनी केलक अछि । प्रबंध निदेशक डीएम स लैंडिंग आ पार्किंग चार्ज सहित सुरक्षा, फायर ब्रिगेड आ एंबुलेंस पर भेल प्रशासनिक व्यय क जानकारी मंगलवार अछि । प्रबंध निदेशक कहला अछि जे चार्टर ऑपरेशन, मेडिकल इमरजेंसी सर्विस आ कार्गो सर्विस क तहत सेहो इ सेवा देबाक प्रस्ताव अछि। ओ कहला अछि जे पटना तक क किराया ढाई आ वाराणसी तक क किराया लगभग छह हजार टका होएतद। ज्ञात हुए जे स्थानीय सांसद शाहनवाज हुसैन भागलपुर स विमान सेवा शुरू करबा लेल बहुत साल स प्रयासरत छलाह। मुदा आब इ संभव भ पाबि रहल अछि। राज्य सरकार क एकटा समिति स हवाई सेवा क संबंध मे एप्रूवल भेट गेल अछि । सेवा शुरू करबा लेल मुख्यमंत्री सचिवालय प्रतिदिन क कार्रवाई क मॉनीटरिंग क रहल अछि। राज्य सरकार क प्रधान सचिव सह नगर विमानन विभाग क प्रभारी प्रधान सचिव सेहो डीएम स कई बेर दूरभाष पर गप केलथि अछि। डीएम कार्यालयक सूत्र क कहब अछि जे विकास आयुक्त फूल सिंह सेहो व्यक्तिगत स्तर पर मामलाक निगरानी क रहल छथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
2 जनवरी, 1975 कए समस्तीपुर मे भेल तत्कालीन रेलमंत्री ललित नारायण मिश्राक हत्या एकटा सामान्य घटना नहि छल। हुनक हत्या एकटा शहर क सपना क हत्या छल। सीबीआई 38 साल स जांच करि रहल अछि। 38 साल स दरभंगा अपन एहि नेता क हत्या पर स पर्दा उठबाक बाट ताकि रहल अछि। ललित बाबू क हत्या स हुनक अनुज कए सत्ता भेट गेल आ पुत्र कए राजनीतिक जमीन, अनाथ भेल त केवल ओ शहर आ समाज जेकर ओ नेता छलाह। तारीख पर तारीख सुनैत-सुनैत ३8 साल बीत गेल, आखिर कहिया आउत फैसला…
कुमुद सिंह
पिछला 38 साल स बिहार खास क मिथिला ललित नारायण मिश्र हत्याकांड पर चलि रहल सुनवाई पर फैसला सुनबाक बाट ताकि रहल अछि। सीबीआई एहि मामला क जांच करि रहल अछि। कोनो जांच एजेंसी क इतिहास मे इ सब स पुरान मामला अछि, जेकर निबटारा तीन दशक बितला क बावजूद एखन धरि नहि भ सकल अछि। सवाल उठैत अछि जे आखिर कतेक दिन आओर सीबीआई आ कोर्ट ललित बाबू क हत्यारा कए तकबा आ सजा देबा मे आओर लगाउत। जखनकि ललित बाबू क हत्याक मामला देशक एहन पहिल मामला अछि जाहि मे सुप्रीम कोर्ट सुनवाई बिहार स बाहर आन राज्य मे करबाक निर्देश देने अछि। कोर्ट क कहब छल जे एहि मामला क निष्पक्ष जांच बिहार मे नहि भ सकैत अछि, संगहि ओहि ठाम सबूतक संग सेहो छेड़छाड़ भ सकैत अछि। कोर्ट क निर्देश पर एहि मामला क सुनवाई पटना स दिल्ली पटियाला कोर्ट मे स्थानांतरित कएल गेल। बाद मे एकरा तीसहजारी कोर्ट आनल गेल। जाही ठाम रोज सुनवाई भ रहल अछि।
सात जनवरी, 1975 कए दर्ज एहि मामलाक सुनवाई तीस हजारी कोर्ट मे कहबा लेल रोज भ रहल अछि, मुदा प्रगति क नाम पर इ मामला गवाही स आगू नहि बढि़ सकल अछि। 1300 हजार पन्ना लिखबाक बावजूद इ आई धरि तय नहि भ सकल, जे ललित नारायण मिश्रक हत्या के आ किया केलक। पिछला 36 साल मे मामलाक एकटा मुख्य आरोपित आ बचाव पक्षक चारि टा वकीलक निधन भ चुकल अछि। 17 दिसंबर, 1979 स दिल्ली क तीसहजारी कोर्ट मे एकर सुनवाई चलि रहल अछि। एहि स पहिने एकर सुनवाई पटना मे चलि रहल छल। पटना मे भेल सुनवाई क दौरान बचाव पक्ष क मात्र तीन टा गवाहक गवाही भेल छल।
एहि मामला मे एखन धरि करीब 170 गोटे अपन गवाही द चुकल अछि। एहि मे जनवरी 1994 स 2002 क बीच कुल आठ टा मे स पांच टा मुख्य आरोपित क गवाही भेल। एहि मे संतोष आनंद, सुधोव, गोपालजी, अतेश आनंद आ रंजन द्विवेदी प्रमुख छथि। पत्रकार आ पूर्व मंत्री अरुण शौरीक तक क गवाही भेल। ओ 1975 मे एहि मामला स संबंधित दू टा आलेख इंडियन एक्सप्रेस मे लिखने रहथि। एना करि कए अधिकतर गवाह एहि मामला मे कोनो खुलासा करबाक कोशिश नहि केलक अछि।
13 हजार पन्ना स बेसी लंबा एकर सुनवाई भ चुकल अछि, मुदा एखन धरि किछु प्रश्नक उत्तर नहि भेट सकल अछि। सीबीआई इ बतेबा मे एखनो असमर्थ अछि जे आखिर पूर्व रेलमंत्री ललित नारायण मिश्र कए समस्तीपुर मे छोट अस्पताल रहबाक बावजूद बिना प्राथमिक उपचार कए दानापुर किया आनल गेल। गौर करबाक विषय अछि जे दरभंगा स समस्तीपुर क दूरी मात्र आधा घंटा रहितो दरभंगा नहि ल जायल गेल, जाहि ठाम इलाजक बेहतर सुविधा छल। जखन कि ललित बाबू दरभंगा स सांसद छलाह आ हुनकर घायल हेबाक समाचार सुनि दरभंगा क प्रसिद्घ चिकित्सक डॉ. नवाब समस्तीपुर लेल विदा भ गेल छलाह। सीबीआई आइ धरि इ तक पता नहि लगा सकल अछि, जे समस्तीपुर स दानापुर जेबा लेल जाहि ट्रेन क व्यवस्था कएल गेल ओकर स्तर सवारी गाड़ी क स्तर स नीचा रखबाक निर्देश केकर छल। सीबीआई क दस्तावेज मे इ आश्चर्य जताउल गेल अछि जे आखिर गंभीर रूप स घायल रेलमंत्री क विशेष टे्रन कए कोना आ केकर आदेश स समस्तीपुर स दानापुरक बीच करीब डेढ़ सौ किलोमीटरक दौरान कई बेर रोकल गेल आ मामूली गाड़ी कए आगू बढ़ाउल गेल।
सीबीआई पिछला 38 साल मे इ पता सेहो नहि लगा सकल जे दानापुर ल जेबाक विचार केकर छल आ एकर पाछु तर्क कि छल। तीन दशक बितलाक बावजूद इ प्रश्न निरूत्तर अछि, जे समस्तीपुर मे ललित बाबू स गंभीर स्थिति हुनक छोट भाई जगन्नाथ मिश्र क छल, मुदा ओ बचि गेलाह आ ललित बाबू क निधन भ गेल। ज्ञात हुए जे एहि हत्याकांड क किछु दिन बाद जगन्नाथ मिश्र बिहार क मुख्यमंत्री बनलाह।
सीबीआई क दस्तावेज कहैत अछि जे ललित बाबू मोकामा धरि चलैत-फिरैत अवस्था मे छलाह त दानापुर पहुंचैत-पहुंचैत हुनकर मौत कोना भ गेल। सवाल उठैत अछि जे अगर मोकामा क बाद ललित बाबू क स्थिति एकाएक गंभीर भ गेल त हुनका पटना मे किया नहि उतारि लेल गेल।
बिहार मे विकास क राजनीति क जन्मदाता ललित बाबू हत्याक पाछु आनंदमार्गी सबहक हाथ बताउल जा रहल अछि। किछु गोटे एकरा विशुद्घ रूप स राजनीतिक हत्या मानि रहल छथि। एहन लोक क कहब अछि जे ललित बाबू कांगे्रस मे काफी मजबूत भ गेल छलाह। रूस स हुनक नजदीकी कांगे्रस क किछु नेता लेल परेशानी बनि गेल छल। एहि संदेहक पाछु सेहो ठोस तर्क देल जाइत अछि। 2 जनवरी, 1975 कए जखन समस्तीपुर मे ललित बाबू पर बम स हमला भेल तखन बिना कोनो तय कार्यक्रम कए प्रधानमंत्री कार्यालय क एकटा पैघ अधिकारी बेगूसराय मे छलाह। कहल जाइत अछि जे ओ अधिकारी रामविलास झा क संपर्क मे छलाह। ललित बाबू एकटा संबंधिक कहब अछि जे समस्तीपुर स दानापुर ल जेबाक फैसला दिल्ली स आएल छल, मुदा प्रश्न उठैत अछि जे जखन ललित बाबू होश मे छलाह आ जगन्नाथ मिश्रक गंभीर हालत कए देख हुनकर तत्काल इलाज लेल चिंतित छलाह, तखन आखिर वो दानापुर जेबा लेल तैयार कोना भेलथि। सवाल इहो अछि जे मोकामा क बाद आखिर कि भेल जे ललित बाबू दानापुर पहुंचैत-पहुंचैत नहि बचि सकलाह। सवाल बहुत अछि मुदा उत्तरक बाट तकैत-तकैत आंख पथरा रहल अछि। आशा अछि हुनक हत्याक 39म वर्ष मे मिथिला अपन एहि पुत्रक हत्यारा आ हत्या क पाछु कारण कए जानि सकत।
नोट : इ एकटा स्थाई संपादकीय छी जे सब साल केवल साल बदलि इसमाद पर अपडेट भ जाइत अछि। भारत न्याय व्यवस्था पर इ कोनो टिप्पणी नहि छी।
ललित बाबू क मौत आखिर भेल कोना, की अछि कहब हुनक पुत्र विजय बाबूक
आखिर किया बंद नहि भेल ललित बाबूक हत्याकांडक मुकदमा
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
दरभंगा। संविधानसभा क सदस्य, दरभंगा स राज्यसभा मे पहिल प्रतिनिधि आ उद्योगपति डा कामेश्वर सिंह क 106म जयंती क तैयारी शुरू भ गेल अछि। दरभंगा मे एहि अवसर पर 28 नवंबर कए कईटा कार्यक्रम क आयोजन कैल जाएत, मुदा राज दरभंगा अपन महाराज कए, जिला प्रशासन संविधानसभा क सदस्य कए आ दरभंगा चैंबर आफ कामर्स बिहार क सबस पैघ उद्योगपति कए जयंती पर कोनो कार्यक्रम बा शिविर क आयोजन नहि करत। संस्कृत विश्वविद्यालय सब सालक भांति एहि साल सेहो डा सिंह क समाधि पर स्थापित श्यामा काली क विशेष पूजा लेल सामग्री दैत। एहि अवसर पर एहि साल सेहो मुख्य कार्यक्रम महाराजाधिराज कामेश्वर सिंह कल्याणी फाउंडेशन आयोजित करत, जाहि में देश क जानल-मानल विद्वान जुटताह। फाउंडेशनक कार्यक्रम क जानकारी दैत प्रबंध न्यासी प्रो. हेतुकर झा कहला जे डा सिंह क जयंती मनेबाक प्रथा फाउंडेशन शुरू केलक आ आब किछु लोक आओर एहि काज मे जुटलाह अछि। ओ दरभंगा आ बिहार मे डा सिंह क उपेक्षा पर निराशा व्यक्त करैत कहला जे इ दुखद अछि। ओ डा सिंह क 106म जयंती क सिलसिला मे भ रहल तैयारी क जानकारी दैत कहला जे एहि बेर पूणे विवि क निदेशक डॉ. वीएन झा, प्रसिद्ध वैज्ञानिक मानस बिहारी वर्मा आ बिहार क पूर्व पुलिस महानिदेशक डीएन गौतम अपन शैक्षिक प्रशासनिक आ सामाजिक अनुभव स मिथिला क लोक कए अवगत करौताह।
कामेश्वर सिंह बिहार हरिटेज सिरीज क तहत भ रहल एहि वार्षिक व्याख्यानमाला स बिहार पर काज करनिहार कए बड लाभ भेटत। प्रो. झा कहला जे इ बिहार क विडंबना अछि जे एकर सामाजिक, आर्थिक आ सांस्कृतिक पक्ष क व्याख्या करैत काल बिहार क कोनो अभिलेख नहि भेटैत अछि। लेखक आ शोधकर्ता कए पश्चिम बंगाल क अभिलेख कए उल्लेखित करब मजबूरी होइत अछि। कामेश्वर सिंह व्याख्यानमाला कए प्रत्येक वर्ष सहेज क एकरा पुस्तक क रूप मे फाउंडेशन प्रस्तुत करैत अछि। प्रो. झा कहला जे एहि क्रम मे एहि बेर श्याम नारायण सिन्हा क पुस्तक हिस्ट्री ऑफ तिरहुत क लोकार्पण कैल जाएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
नेपालके उतरमे चिनके तिब्बत सँगे पूर्व, पछिम ,दक्छिन्मे भारत सँगे सिमाना जोरल एकटा भू-परिवेस्ठित देस चिए । जय मध्ये नेपाममे मध्य-पूर्विया थारूसबके मुख्य रहेबला ठामसब पर्सा, बारा, रौतहट , सर्लाही, मोहत्री, धनुसा, सिरहा, सप्तरी, उदयपुर, सुनसरी, मोरङ्ग, झापा जिल्लामे रहेते आबे छइ । पूर्व मेची से लेके पछिम नारायणी तक दक्छिन्मे भारतके सिमाना उतरमे नेपालके चुरे छेतर् तक मध्य-पूर्विया थारूसबके बस्ती छइ । नेपलाके ९०६९ वर्ग कि.मी. छेतर्मे थारुसब छइ । नेपलाके दक्छिन् दिसामे भेलहा छतर् समुन्दर् सतह से लगभग ५६ से ६०० मिटर छइ । नेपालके छेतर् फल अनुसार करिब १७ पर्तिसतमे १४ पर्तिसत थारुसब रहेछइ । सहरी छेतर्मे गाडीके सुबिधा भेलहा ठाम तक पुगेले ४-५ घन्टा लइरते जाइले या कोनो गाम पुगेले १५ मिनेट से ३ घन्टा तक लागे छइ ।
थारूसबके बस्तीमे पार्य: पार्थमिक से माध्यमिक विद्यलयसब छइ । ओत पुगेले गाम बाटे लइरते जाइले ५ - ७:३० मिनेट तक त कोनो गाम बाटे १५ मिनेट से ३० मिनेट तक लइर्ते परै छइ । तराइ छेतर् भेलाके कारण पार्य चारू काते समथर जमिनके कारन्से गाम घर सब लगे लगेमे छइ । उच्च माध्यमिक विद्यलय पुगेले १० मिनेट से २ घन्टा लइर्ते जा परे छइ या कोइ कोइ त कोठा लाके रहे छइ । वोहा कारनसे थारूसब कोनो ठाममे बेसी त कोनो ठाममे कम मातर्मे उचित सिक्छा हासिल कारेबला भेटल् ।


text:
दरभंगा मे ललित नारायण मिथिला विश्वविद्यालय कैम्पस मे मैथिली अकादमी पटना के स्टॉल खुलत. कैम्पस मे स्टॉल... विक्रय केंद्र खोलय लेल विश्वविद्यालय के तरफ सं अकादमी के मुफ्त मे जगह देल जाएत. अकादमी सं कोनो किराया नहि लेल जाएत.
विश्वविद्यालय के एहि प्रस्ताव सं खुश भ मैथिली अकादमी पटना कैम्पस मे जल्दीए अपन विक्रय केन्द्र खोलय लेल तैयार भ गेल. एहि सं मैथिली प्रेमी के
बड़ फायदा मिलतन्हि. अखन मैथिली साहित्य ...कथा-पिहानी... पोथी खरीदय मे लोक के बड़ दिक्कत होए छनि.
कहय लेल त दरभंगा एक तरहे मिथिलाक आधुनिक राजधानी अछि. मुदा दस दोकान ताकब त एकटा मे दू-चारिटा मैथिलीक किताब ... पोथी मिलत. मन लायक पोथी त कहिओ नहि मिलत. जे ताकब से नहि मिलत.
एहि बात पर मिथिला राज्य के लेल संघर्ष करय वाला स्वयंभू नेता सभ के विचार करबाक चाही. नहि कोनो ढंग केर पेपर... नहि कोनो टीवी...नहि बैनर-पोस्टर आओर चाही राज्य?
सबभ पैघ सवाल अछि मैथिली बोलय वाला कतेक लोक मैथिली लिखय जानय छथिन्ह? पढ़ाई-लिखाई त होएते नहि अछि आओर चाही राज्य ? सभ मंत्री... मुख्यमंत्री बनय चाहय छथिन्ह. मुदा धरना पर बैसय के अलावा किछ नहि करताह.
मिथिला इलाका मे एकोटा एहन दोकान नहि अछि जतय सिर्फ मैथिलीक पोथी मिलैत होए. एहन मे मैथिली अकादमी पटना के ललित नारायण मिथिला विश्वविद्यालय मे विक्रय केन्द्र खोलय के फैसला काफी नीक कहल जा सकैत अछि. हेलो मिथिलाक तरफ सं सभ के बधाई.


text:
मैथिली पोथीसँ पाइ नहि, पहिचान भेटैछ
अमित मिश्र- बहुत-बहुत धन्यवाद भाइ.
अमित मिश्र - ई मात्र संयोग अछि जे पहिल पोथीक नाम 'नव अंशु" राखल गेल आ दोसरोक तेहिने सन ।असलमे दुनू नामकरणक पाछाँ मिलैत -जुलैत कारण अछि ।"नव अंशु" हमर पहिल पोथी छल ।हमर परिवारमे किओ एहि क्षेत्रसँ जुड़ल नै छथि तेँ किछु सदस्य हमरा आशक नव किरणक रूपमे देखऽ लागलनि ।पहिल संतान होयब मने माय-बापक लाखो आशाक एक प्रत्यक्ष रूप होइ छै ।दुनू कारणसँ एकर नाम नव किरण मने नव अंशु रखलहुँ ।संयोग एहन जे दुनूक नामकरण एक्कहि वर्षमे भेल छल ।पहिल पोथी हमर आ हमर अभिभावकक आशक अनुकूल रहल ।कत्तहुँ-कत्तहुँ हमर चर्च होमऽ लागल आ एकाध टा पत्रिकामे सेहो छपय लागलहुँ ,मने हमर रचनाक क्षेत्र पसरऽ लागल ।आश कनेक आओर आगू बढ़ल ।मनमे आएल नेना सबमे मैथिली पसारबाक तें दोसर पोथी बाल साहित्यसँ आनलहुँ ।"अंशु बनि पसरि जाएब"क तात्पर्य इएह छल जे जहिना सुरूजक किरण संसारमे पसरि
जाइत अछि तहिना नेना अपन ज्ञानक दमपर एहि संसारकेँ लाभान्वित करय आ अपन मेहनतिक बलपर अपन नाम कमाबय ।
अमित मिश्र- जेना हमरा याद अछि जे हम जखन अष्टम्-नवम् मे (2006-07) पढ़ैत रही तऽ गीत लिखब शुरू केने रही ।तकर बाद दशम् मे एकटा दीर्घ कथा/लघु उपन्यास जकाँ हिन्दीमे लिखने रही जकर नाम छल "प्यार एक जुनून" ।मोटा-मोटी बुझू तऽ हम पछिला सात-आठ सालसँ लिखै छी मुदा हमर लेखन मुख्यरूपसँ 2011'क दिसम्बर माससँ सक्रिय अछि ।
अमित मिश्र- भाइ, साहित्य तऽ समाजक ऐना अछि आ हमहुँ कोनो समाजसँ बाहरक प्राणी नै छी ।हमर रचनापर अपन समाजक प्रभाव बेसी अछि आ से अहाँकेँ रचना सब पढ़लाक बाद बुझना जाएत ।समाजमे प्रतिदिन घटैत घटना सबकेँ हम अपन रचनाक प्लाॅट बनबैत छी ।
अमित मिश्र - सत्य कहलहुँ भाइ ।मैथिली किताबक नै बिकेनाइ चिन्ताक बात अछि ।कारणो साफ अछि जे एकरा लग नीक वितरकक कमी छै ।ओना मैथिली एते उर्वर अछि जे विषम परिस्थिति रहितो साहित्यकार अपन पेट काटि पोथी छपबै छथि ।ई एक तरहसँ मैथिली लेल निःस्वार्थ भावसँ कएल गेल सेवा छै ।तेँ हमरा जानैत पोथी छपेनाइ उचित छै ।कमसँ कम पहिचान तऽ भेटै छै ।
अमित मिश्र - जी, एहन सन किछु नै छै । हम अपने अश्लीलतासँ दूर रहै छी ।जतऽ धरि पाइक बात छै तऽ साफ कहि दी जे आइ-काल्हि गीतकारकेँ अठन्नीयो नै भेटै छै आ जँ भेटितो हेतै तऽ हमरा नै भेटल अछि ।एखन धरि हमर जे भी गीत रेकाॅर्ड भेल अछि से या तऽ हास्य छै या रोमांटिक प्रेम छै ।किछु गीत मे पंच लाइन छै मुदा तकरा अभद्र कहब ओतेक उचित नै अछि किएक तऽ एखन मैथिल पूरा-पूरी अश्लील गीत सुनबाक हिस्सक नीक जकाँ लगा रहल छथि ।
अमित मिश्र- देखू एखन सब मैथिल युवा रचनाकार नीक लीखि रहल छथि आ अपन जगहपर सब किओ एक्कापर-एक नजरि आबै छथि ।तेँ एतऽ समकक्ष बला कोनो प्रश्ने नै अछि ।हम बाल साहित्य बेसी लीखि रहल छी आ हमरा नजरिमे ई लिखनिहार कम अछि तेँ हम सब गोटाकेँ एक रंग मानै छी ।रहल बात प्रिय रचनाकारक तऽ हम जतेक पढ़ने छी ताहिमे हरिमोहन झा, रामदेव झा, विभूति आनंद, सुमन जीसँ हम बेसी प्रभावित छी ।नव रचनाकारमे दीपनरायण विद्यार्थी , चंदन झा , नरायण झा राजीव रंजन मिश्रक रचना सभ नीक लगैत अछि ।
अमित मिश्र- हम मानैत छी जे नेना सबकेँ मैथिली नै पढाओल जाइत अछि ,मुदा आब स्थिति बदलि रहल छैक ।हम सब प्राथमिक शिक्षामे मैथिली अनिवार्य करबाक लेल संघर्षरत छी ।देर-सबेर सफलता भेटबे करतै आ तखन एहने रचनाक जरूरति हेतैक ।मानलहुँ जे मार्केट डाउन अछि मुदा हमर मानब अछि जे जौं नीक रचना देबै तऽ पाठक जरूर स्वीकार करथिन आ हम ताहिमे सटीक बइसै छी ।हमरा मैथिली पुस्तक प्रेमी पर पूर्ण विश्वास अछि ओ हमर मेहनतकेँ व्यर्थ नै जाए देतथि ।


text:
दरभंगा। एक दिस जतए मजदूर परिवार मे अशोक पेपर मिल खुलबा स खुशी क माहौल अछि ओतहि दोसर दिस अपन स्वार्थ क लेल मजदूरक जिनगी संग पिछला 30 साल स राजनीति क रहल वामपंथी नेता कोनो प्रकार स एहि मिल कए खुलबा स रोकबाक प्रयास क रहल छथि। वामपंथी उपद्रवी शनिदिन राति अशोक पेपर मिल पर हमला क देलक आ मिल परिसर मे लागल ट्रक कए आगिक हवाले क देलक। उपद्रवी कए काबू करबा लेल भेल फायरिंग में एकटा युवक क मौत भ गेल, जखन कि दू गोटे घायल भ गेलाह अछि। सूचना क अनुसार उपद्रवी मिल मालिक धरम गोधा पर सेहो हमला करबाक प्रयास केलथि मुदा ओ बाल बाल बचि गेलाह। रामेश्वर नगर थाना स प्राप्त भ रहल सूचना क अनुसार स्थिति तनावपूर्ण अछि। ज्ञात हुए जे सोमदिन स मिल मे विधिवत उत्पादन शुरू हेबाक अछि आ धनतेरस पर पूजा लेल मिल मालिक धरम गोधा सपरिवार रामेश्वर नगर आयल छथि।
घटना क जानकारी दैत दरभंगा क डीआईजी सुधांशु कुमार कहला अछि जे एहि गोलीबारी मे मरनिहार क नाम सुशील साह अछि जे 24 साल क युवक छलाह। डीआईजी कहला जे बेकाबू भीड पेपर मिल मे एकटा ट्रक पर लादल रद्दी सामान कए कैंपस स बाहर ल जेबाक विरोध क रहल दल आ जखन हुनका पुलिस बुझेबाक कोशिश केलक त ओ पुलिस पर पथराव शुरू क देलथि। पुलिस क मुताबिक हिंसा पर उतारू भीड़ पर काबू करबा लेल पहिने लाठीचार्ज कैल गेल मुदा हुनका बेकाबू होइत देख पुलिस कए छह राउंड फायरिंग करबा लेल मजबूर हुए पडल।
अशोक पेपर मिल थाना क्षेत्र मे एहि घटना क बाद तनाव अछि आ ओहि ठाम अतिरिक्त पुलिस बल क तैनाती क देल गेल अछि। रविदिन भोर स डीएसपी नीरज कुमार अशोक मिल परिसर मे कैम्प क रहल छथि। प्रशासनक देख रेख मे शव क अंतिम संस्कार क देल गेल। घायलक इलाज चलि रहल अछि। विधान पार्षद विनोद चौधरी इ’समाद स गप करैत पूरा घटना पर अफसोस जतेलथि अछि। ओ कहला अछि जे मिल प्रबंधक कए सब कए विस्वास मे ल कए काज करबाक चाही। श्री चौधरी कहला जे मिल प्रबंधक समेत पूरा इलाका क लोक कए इच्छा अछि जे मिल स उत्पादन शुरू हुए। मिल कए चालू करब सबहक सपना अछि।
ज्ञात हुए जे वामपंथी नेता उमाधर सिंह आ शाहनवाज क संग स्थानीय विधायक सेहो मिल प्रबंधन क उपेक्षा स तमसायल छथि। मुदा एखन इ साफ नहि भ सकल अछि जे आजुक उपद्रव मे केकर केकर हाथ अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
अशोक पेपर मिल पर हमला, एक गोटेक मौत
दरभंगा। एक दिस जतए मजदूर परिवार मे अशोक पेपर मिल खुलबा स खुशी क माहौल अछि ओतहि दोसर दिस अपन स्वार्थ क लेल मजदूरक जिनगी संग पिछला 30 साल स राजनीति क रहल वामपंथी नेता कोनो प्रकार स एहि मिल कए खुलबा स रोकबाक प्रयास क रहल छथि। वामपंथी उपद्रवी शनिदिन राति अशोक पेपर मिल पर हमला क देलक आ मिल परिसर मे लागल ट्रक कए आगिक हवाले क देलक। उपद्रवी कए काबू करबा लेल भेल फायरिंग में एकटा युवक क मौत भ गेल, जखन कि दू गोटे घायल भ गेलाह अछि। सूचना क अनुसार उपद्रवी मिल मालिक धरम गोधा पर सेहो हमला करबाक प्रयास केलथि मुदा ओ बाल बाल बचि गेलाह। रामेश्वर नगर थाना स प्राप्त भ रहल सूचना क अनुसार स्थिति तनावपूर्ण अछि। ज्ञात हुए जे सोमदिन स मिल मे विधिवत उत्पादन शुरू हेबाक अछि आ धनतेरस पर पूजा लेल मिल मालिक धरम गोधा सपरिवार रामेश्वर नगर आयल छथि।


text:
भारतीय खाना
भारतीय भोजन या भारतीय खाना अपन भीतर भारतक सम्पूर्ण क्षेत्र, राज्यक अनेक भोजनसभक नाम छी । जना भारतमे सब किछ अनेक आ विविध अछि, भारतीय भोजन सेहो ओहि रुपेंण विविध अछि । पूरब पश्चिम, उत्तर आ दक्षिण भारतक आहार एक दोसरसँ बहुत भिन्न अछि । भारतीय भोजन उपर अनेक तत्वसभक प्रभाव पडल अछि, जना उत्तर भारतमे मुगलय प्रभाव अछि । हर क्षेत्रक खाना दोसर क्षेत्रसँ बहुत अलग होइत अछि, ई भरतीय भोजनके अपन एक निराला आ अद्भुत रूप दैत अछि ।
भारतक सम्पूर्ण क्षेत्रक खानाके अपन एक विशिष्टता अछि आ याह कारणसँ आई संसारक सभ पैग देशसभमे भारतीय भोजनालय उपलब्ध रहैत अछि जे कि अत्यन्त लोकप्रिय अछि । विदेशसभमे प्रायः सप्ताहान्त अथवा अवकाश मिलला पर भोजनक लेल लोक भारतीय भोजनालयसभमे जाए लेल पसन्द करैत अछि ।[१]


text:
शिक्षक पात्रता परीक्षा फार्मक बिक्री पर लागल रोक
बिहार मे शिक्षक पात्रता परीक्षा के फार्म बेचय पर फिलहाल रोक लगा देल गेल अछि. फार्म के लsक राज्य भर मे कई ठाम भेल भारी हो-हंगामा के देखैत ऐना कएल गेल अछि.
पहिने फार्म खरीदय लेल एससी-एसी के 50 टका के आओर दोसर लोक के 100 टका के बैंक ड्राफ्ट बनानाय जरूरी छल. ड्राफ्ट जमा करला पर फार्म मिलैत छल.
मुदा बिहार मे बैंक के सुस्त चाल सं ड्राफ्ट बनय मे दिक्कत के देखैत सरकार केतरफ सं कहल गेल जे बिना ड्राफ्ट के सेहो फार्म मिलत.
ड्राफ्ट के झंझट हटैत फार्म खरीदय लेल हर जिला मे लोक के भारी भीड़ उमड़ि गेल. कई ठाम खिसिआएल लोक सभ तोड़-फोड़ सेहो करलखिन्ह.
आब भीड़ उमड़य लागल तं हर जिला मे फार्म के कमी होए लागल. सरकार तीन लाख टीचर के बहाली के लेल दस लाख फार्म छपौने छल.
मुदा जेहि हिसाब सं लोक फार्म खरीदय लेल आगां अएलाह...ओकर उम्मीद सरकार के नहि छल. एक तं फार्म के कमी दोसर प्रचंड गर्मी.
एहि गर्मी मे फार्म मिलय मे भ रहल देरी सं लोक आओर गरमाए लगलाह. लोक के बढ़ैत गुस्सा के देखैत सरकार के फार्मक बिक्री पर रोक लगाबय के फैसला लेबय पड़ल.
सरकार आब करीब तीस लाख फार्म छपि गेलाह के बाद फार्म बेचनाय शुरू करत. आब जखन फार्म बेचय पर रोक लागि गेल अछि उम्मीद अछि सभ किछ फेर सं शुरू कएल जाएत.
आब जे फार्म आएत ओहि के बेचय लेल पहिने सं बेसि काउंटर बनाएल जाएत आओर सरकार के कोशिश रहत जे हर जिला मे पांच-सात ठाम फार्म बेचय जाए... जेहि सं लोक के बेसि परेशानी नहि होए.
फार्म जमा करय के लास्ट डेट फेर सं निकालय जाएत... संगहि- संग शिक्षक पात्रता परीक्षा के नवका तारीख सेहो घोषित कएल जाएत.
सभसं खास बात ई जे अगर अहां फार्म खरीद देने छी... आ फेर ड्राफ्ट बना लेने छी तं परेशान होए के कोनो बात नहि. अहां पहिने खरीदय फार्म के सेहो भरि सकय छी.
आओर ओहि ड्राफ्ट सं नवका फार्म सेहो खरीद सकय छी. एहि लेल ड्राफ्ट के वापस करय के जरूरत नहि अछि. ओकरा राखने रहुं.
जखन धरि नवका फार्म आबैत अछि आओर परीक्षा के नवका तारीख के एलान कएल जाएत ताबैत धरि अहां सभ जोर-शोर सं परीक्षा के तैयारी करु.
बाद के ई शिकायत नहि करब जे तैयारी लेल समय नहि मिलल. एकरा पॉजिटिव रूप सं लिअ जे अहां के तैयारी लेल सरकार के तरफ सं आओर समय मिलल अछि.
पहिल के घोषणा के अनुसार परीक्षा 17 जुलाई के होए वाला छल. आब भ सकैत अछि जे एहि मे हेरफेर होए. ओना सरकार के कहनाय अछि जे एक हफ्ता के अंदर नवका तारीख घोषित करि देल जाएत.
हमर ईमेल:-info@hellomithilaa.com
Subscribe to: Post Comments (Atom)


text:
१३. संस्कृत मिथिला –गजेन्द्र ठाकुर
श्रीकर-
श्रीकर प्रथम मैथिल निबन्धकार छलाह। विज्ञानेश्वर, हरिनाथ, जीमूतवाहन चण्डेश्वर ठाकुर ई सभ श्रीकरक विचारक उल्लेख कएने छथि। श्रीकर एहि हिसाबसँ सातम शताब्दीक बुझना जाइत छथि।
श्रीकर याज्ञवल्क्य आऽ लक्ष्मीधरक बीचक सूत्र छथि। ओऽ कल्पतरु लिखलन्हि, जाहिमे १४ भाग छल, मुदा हुनकर कोनो कार्य एखन उपलब्ध नहि अछि।
श्रीकरक अनुसार आध्यात्मिक लाभ उत्तराधिकारक लेल आवश्यक अछि। चण्देश्वर ठाकुर अपन राजनीतिरत्नाकरमे श्रीकरक सिद्धांत ई सिद्धांत रखने छथि, जे गरीबक अधिकार राजा आऽ राज्यक सम्पत्तिमे छैक।
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।